Asocijacija nezavisnih elektronskih medija (ANEM) najoštrije je osudila zabranu ekipi televizije N1 da izveštava sa obeležavanja 79. godišnjice Racije u Bačkoj, u Crkvi Svetog Bogojavljenja Gospodnjeg u Srbobranu, a u prisustvu predsednika Skupštine Vojvodine Ištvana Pastora i predsednika Pokrajinske vlade Igora Mirovića.\nANEM je, ne sporeći pravo crkava i verskih zajednica na autonomiju, ukazao da takva autonomija ne može biti izgovor, niti opravdanje za diskriminaciju pojedinih medija, niti, pak, sme stajati na putu ostvarivanju prava na slobodu izražavanja, te u krajnjoj liniji i prava svakog da istinito, potpuno i blagovremeno bude informisan o pitanjima od javnog značaja.\nANEM je posebno pozvao Skupštinu Vojvodine i Pokrajinsku vladu, čiji su predstavnici prisustvovali skupu na kome je ekipa televizije N1 diskriminisana, da se od diskriminacije ograde i da obezbede da se na skupovima kojima prisustvuju, mediji više nikada ne diskriminišu, navedeno je u saopštenju koje je potpisao Veran Matić, predsednik Upravnog odbora Asocijacije nezavisnih elektronskih medija.\nNDNV: Nedopustiva zabrana\nNedopustivo je da novinarki N1 Nataši Kovačev predstavnici SPC onemoguće praćenje obeležavanja 79. godišnjice Racije u Bačkoj, kada su 1942. godine mađarski fašisti ubili više hiljada ljudi – Srba, Jevreja i Roma, navodi se u saopštenju ovog novinarskog udruženja.\nPosebno je, dodaju iz NDNV, zabrinjavajuće da je reč o događaju od javnog interesa na koji su pozivi stigli i od predstavnika Autonomne pokrajine Vojvodine, a pojedini predstavnici SPC sami odlučuju o tome ko ima pristup tim događajima.\nOno što se desilo u Srbobranu je direktno ometanje novinarskog rada i krše svih standarda autonomije profesije, ističu iz NDNV i podsećaju da je Srbija, prema Ustavu, svetovna država i da je obaveza svih građana i građanki, pa tako i predstavnika svih religijskih organizacija, da to poštuju.\nANEM N1 NDNV Srpska pravoslavna crkva\n← Otkud Basara u Kuriru?\nUNS: Asanž da bude pušten na slobodu →


Tanjug 10. marta 2021. 15:22\n„Neko mora to da plati, a taj neko je industrija. Na taj način Srbija i zemlje u regionu, među njima najmanje Crna Gora, gube konkurentnost svojih preduzeća“, navodi Kopač.\n„Neke od njih, Crna Gora, Severna Makedonija, Albanija i Ukrajina išle su brže u reformama, dok je Srbija malo ostala u mestu“, kaže Kopač.\n„Emisija sumpordioksida u Srbiji je 2019. bila šest puta veća nego što su dozvoljene po srpskim pravila, još više ako se uporedi sa pravilima EU“, rekao je Kopač.\nNaveo je da Srbija usvojila Nacionalni plan smanjenja emisija i odlučila da zatvori neke od termoelektrana, a da su problem Kostolac i „Nikola Tesla“.\n„To će biti veoma komplikovano za srpski elektroenergetski sistem. Nadam se da će Srbija tu poštovati te rokove“, rekao je Kopač.\n„Posle mnogo godina kada se nije ništa dešvalo sad se mnogo toga dešava u oblasti reformi“, rekao je Kopač.\n„Nastavljamo dalje našu saradnju, posebno kad je reč o stručnoj pomoći koju možemo da dobijemo. Verujem da smo na dobrom putu kad je reč o novim investicijama, posebno u solarnu energiju i energiju vetra“, rekla je Mihajlović i navela da je zajednički cilj veća energetska bezbednost.


Petak, 23. 1. 2004.\nNe jenjava afera oko privatizacije Veterinarskog zavoda\nAko neće milom, moraće silom\nDirektor Zavoda tvrdi da im Agencija i resorno ministarstvo pripremaju privremene mere da bi vlasnik postala "Zekstra"\nBEOGRAD - Agencija za privatizaciju mora da potpiše ugovor sa konzorcijumom "Zekstra-Bankom" o prodaji Veterinarskog zavoda iz Zemuna do sutra, 24. januara, zato što tada ističe zakonski rok od 30 dana, od kada je Tenderska komisija rangirala ponude 25. decembra.\nKomisija je tada ponudu "Zekstre" rangirala kao prvoplasiranu, dok je drugu ponudu dao konzorcijum zaposlenih Veterinarskog zavoda. Međutim, u Agenciji za privatizaciju rok za potpisivanje nisu ni spomenuli, već su nam u Službi za odnose sa javnošću samo rekli da se pregovori sa konzorcijumom "Zekstra-Bankom" nastavljaju. U ovoj službi kažu i da je uslov za potpisivanje ugovora i odluka Skupštine Zavoda o podeli 15 odsto besplatnih akcija, kao i da je netačna priča o uvođenju privremenih mera.\nInače, sednica Skupštine ove firme je zakazana za 11 februar. Zato deluje logično tvrdnja Dušana Petrovića, generalnog direktora Veterinarskog zavoda, da Agencija za privatizaciju priprema predlog o uvođenju privremenih mera preduzeću, a koji će uputiti nadležnom Ministarstvu za privatizaciju. Za ovaj scenario, tvrdi Petrović, bio bi iskorišćen član Zakona o preduzeću koji resornom ministarstvu daje odrešene ruke u slučaju da preduzeće vrši opstrukciju privatizacije.\nSednica po zakonu\nPosle pritiska Agencije za privatizaciju, Petrović kaže da je održana sednica UO Veterinarskog zavoda na kojoj je doneta odluka o vanrednoj sednici Skupštine preduzeća 11. februara, a u skladu sa odredbama statua o roku u kojem sednica od dana zakazivanja može biti održana. Ovo preduzeće je lider u proizvodnji vakcine i farmacije za stoku, a o njegovoj profitabilnosti govori i prosečna zarada od oko 50.000 dinara.\nI pored priče o strateškim partnerima, činjenica je da je "Zekstra" tekstilna firma, pa joj zemunski "Bankom" daje "legitimnost" s jedan odsto u celom poslu.\nPetrović kaže da im u navratima stižu faksovi Agencije za privatizaciju sa insistiranjem da se sazove Skupština preduzeća na kojoj bi se donela odluka o podeli besplatnih akcija, pre potpisivanja kupoprodajnog ugovora. On dodaje da time institucija, koja treba da sprovodi Zakon o privatizaciji, direktno ga krši, jer član 11. ovog zakona predviđa podelu besplatnih akcija tek nakon prodaje firme.\n- Zaposleni, koji su kao konzorcijum, čiji sam i ja član, dali ponudu na tenderu takođe su investitori koji su hteli da kupe svoje preduzeće, pa je krajnje apsurdno da nas optužuju za opstrukciju privatizacije - kaže Petrović, inače nedavno legalno izabran na ovu funkciju na sednici Upravnog odbora Veterinarskog zavoda. Uvođenjem privremenih mera resorno ministarstvo bi automatski moglo da smeni generalnog direktora i postavi novi menadžment.\nKonzorcijum radnika Zavoda je zbog nezakonitog postupka privatizacije nedavno uputio zahtev ministru Aleksandru Vlahoviću da se ispita ceo tenderski postupak , uz argument da je u slučaju firmi "Zekstra-Bankom" reč o nepostojećem konzorcijumu i samim tim nepostojećoj tenderskoj ponudi. Vlahović je njihov zahtev odbacio, a konzorcijum je zatim podneo tužbu i Vrhovnom sudu Srbije. Petrović kaže da imaju crno na belo dokument Agencije za privatizaciju i finansijskog savetnika da u trenutku podnošenja ponude, 31. oktobra , što je inače bio i poslednji rok iz javnog poziva, navedene firme nisu imale odluku o formiranju konzorcijuma.\nPetrović, na našu konstataciju da Agencija za privatizaciju može taj rok za ponude i da produži, odgovara da nikakvog produženja roka nije bilo, a da će, ako je to ipak učinjeno, podneti krivičnu prijavu protiv direktora Centra za tendere.\nProjekat adresnog koda JP PTT saobraćaja "Srbija"\nZa 11 meseci prošle godine Srbija ostvarila spoljnotrgovinski deficit od 4,15 milijardi dolara\nPrivredni forum dijaspore o sugestijama novoj vladi\nZemlje EU spremaju protestnu notu srpskim vlastima\nStručnjaci EU proveravali rad carinskih službi


PREDIKCIJE VIDOVNJAKA EDGARA KAJSA ZA AMERIKU I RUSIJU - Webastrolog\nEdgar je tridesetih godina prošlog veka naveo koji su to ključni gresi pojedinih nacija zbog kojih će svet da doživi promene. On je naveo da je Amerika zaboravila Boga i prestala da mu se moli, Engleska i Francuska su zaslepljene pohlepom, Kina treba da se otvori prema drugim zemljama dok je za Rusiju rekao da će postati svetionik nade za ceo svet. On je takođe predvideo da će Cionisti pod maskom Evropske Unije osvojiti Evropu što se i zaista dešava.\nDavne 1943. godine, Kajs je rekao da će nakon završetka drugog svetskog rata zavladati kriminalni bankarsko-finansijski karteli sa centrom u Londonu, koji će sprečavati stvarnu i pravednu stabilizaciju svetske ekonomije. Danas smo svedoci da svetski moćnici koji gospodare naftnim i energetskim sektorima manipulišu celim čovečanstvom, a da se jedino Vladimir Putin i Rusija odupiru i stoje na putu preuzimanja potpune kontrole Zapada. Rusija je nada sveta, koja neumorno odoleva ratno-huškačkim pozivima zapadnih sila i ne odgovara na provokacije.\nOn je takođe predvideo da će buduće svetske krize zavisiti od finansija i ukazao je da će Rusija biti trn u oku stranim okupatorima koji pokušavaju da porobe čovečanstvo. Rusija će biti ponovo rođena, ali to će smetati globalnim bankarskim kartelima, kao što su MMF, Svetska banka, Banka za međunarodna poravnanja i globalna mreža centralnih banaka, koje drže svetske vlade u stalnom stečaju i stvaraju ropstvo iz kojeg je nemoguće izaći.\nOno što je posebno zanimljivo u predviđanjima Edgara Kajsa jeste prognoza da će se Amerika raspoloviti u zapadnom delu zemlje te da će doživeti velike fizičke promene, kao i da će se pojaviti novo kopno uz istočnu obalu države. On je još naveo da će Japan pretrpeti ogromne gubitke, jer će veći deo zemlje da nestane pod morem. Evropa će se promeniti munjevitom brzinom, posebno severni deo zemlje, ali nije naveo tačno šta bi moglo da se desi.\nZa planetu zemlju Edgar je rekao da nam slede promene, jer je ovom razdoblju došao kraj i da počinje novo razdoblje, na koje tek treba da se privikavamo. Kajs savetuje da ljudi treba da se okrenu Bogu, da se mole, jer su mnogi ogrezli u potpuni zaborav Boga. Tek tada možemo da očekujemo da će da krene prosperitet i napredak i da će započeti novo doba. To novo doba koje Kajs spominje, podrazumeva evoluciju i razvoj svesti ljudi, koja će da se poširi i da evolvira u mnogo naprednije i razvijenije čovečanstvo od onog kakvo je danas.


pink.rs | Vulin: Zaustaviti širenje 'velike Albanije'\n- Smatram da treba zaustaviti širenje 'velike Albanije', najopasnije političke ideje na prostoru Balkana. 'Velika Albanija' znači rat, i to ne samo rat sa Srbijom i Srbima, već paljenje Crne Gore, Makedonije, možda i Grčke, a sigurno Srbije. Hoćete li da je zaustavimo ili nećete, ili da sačekamo na neki drugi vremenski raspored zvezda i sila - upitao je Vulin.\n- Mi smo u jednom političkom i istorijskom trenutku kada možemo da pomognemo nekome ko menja istoriju, mislim na Vučića, a možemo i da mu odmognemo. Svako od nas će stajati pred istorijom. Ja verujem da je ovo obnova srpske državnosti i zaustavljanje širenja 'velike Albanije' i zato ću činiti sve da pomognem - zaključio je ministar Vulin.


Koji model nosi 80% učešća u proizvodnom programu marke Dacia? - Auto Republika\nPočetna Vesti Koji model nosi 80% učešća u proizvodnom programu marke Dacia?\nČetiri od pet automobila proizvednih u pogonima smeštenim u rumunskom gradu Mioveni, bili su krosover primerci modela Duster, a proizvodnja drugog na listi najtraženijih krosovera na Starom kontinentu je u kontinuitetu uvećavana.\nDacia je u prva dva meseca ove godine proizvela četvorotočkaše u vrednosti od čak jedne milijarde evra, o čega se na SUV Duster odnosilo skoro 80%, što se nije u prošlosti dešavalo, čime se ovo iskristalisalo kao rekordno učešće u proizvodnom miksu rumunske marke.\nTokom januara, Duster je bio najtraženiji automobil na matičnom tržištu, dok se kroz nacionalni program subvencija (Rabla), najbolje prodaje model Logan.\nProizvodnja Dustera je uvećana za 40% u prva dva meseca ove godine, u poređenju sa istim lanjskim periodom, a ukupno je sa traka u januaru i februaru, sišlo 50.000 primeraka modela sa povišenim klirensom.\nDrugoplasirani model po obimu proizvodnje bio je hedžbek Sandero, uz pad broja montiranih primeraka od 6.200 jedinica, što je za trećinu manje u odnosu na komparativni period. Na trećem mestu se našao Logan sa 5.400 proizvedenih primeraka, otprilike isto koliko i lane, dok je MCV verzija Logana pala, sa aspekta obima proizvodnje, na manje od polovine „tiraža“ iz prva dva meseca prošle godine.\nUkupan obim proizvodnje pogona marke Dacia koji se nalaze u Mioveniju, uvećan je za 14,4% u prva dva meseca, odnosno sklopljeno je skoro 65.000 vozila, sudeći po podacima koje prezentuje Asocijacija proizvođača automobila Rumuije (ACAROM).\ntagovi: dacia Mioveni proizvodnja Dacia rezultati 2019 Dacia\nprethodno Bukurešt: Policijski automobil tokom akcije završio na krovu (VIDEO)\nsledeće Merenje prosečne brzine kretanja vozila proglašeno protivustavnim u Nemačkoj\nSrpska glupost na najvišem nivou, mogli samo da imamo ovakvu fabriku…i sve što uz nju ide… ali ne bolji nam je fiat


Borelj odbacio kritike EP o ”ponižavajućoj” poseti Moskvi\nTanjug 9. februara 2021. 17:40\nBRISEL – Šef diplomatije EU, Žosep Borelj, odbacio je kritke dela Evropskog parlamenta koji su njegovu posetu Moskvi ocenili kao „ponižavajuću“ za EU, njene interese i vrednosti.\n„Ne mislim da je bilo pogrešno da se ode u Moskvu i da im se u lice kaže ono što inače govorimo i pisanim putem”, kazao je Borelj.\nOn ocenjuje da može da postoji polemika oko toga da li je izabran dobar trenutak za posetu kao i da ima različitih interpretacija onoga što je on izjavio tokom posete, ali da se ne može reći da se nije ”jasno prenela pozicija EU”.\nDeo evropskih poslanika, uglavnom iz konzervativnih grupacija, ocenili su da šef diplomatije EU nije trebalo da ide u zvaničnu posetu Moskvi, ali i da nije na adekvatan način uspeo da se založi i odbrani EU interesa.\nGrupa od pedesetak poslanika EP, ututila je i pismo predsednici Evropske komisije, Ursuli fon der Lajen u kome se traži ostvaka šefa diplomatije EU.\nMeđu potpisnicima bio je i izvestilac za Srbiju, Vladimir Bilčik, koji je tokom debate u EP poručio da poseta Moskvi u trenutnim okolnostima bila ”ne samo uzaludna već i opasana”.\n”Ruski režim ubija i zatvara svoje političke protivnike i ne možemo da se angažujemo sa Rusijom ”uobičajno”. Naše poruke Rusiji imaju i uticaj na dešavanja u nasem susedstvu i na Zapadnom Balkanu. Borba za evropske vrednosti u našem susedstvu lakše su sa jasnim crvenim linijam prema Moskvi”, naglasio je Bilčik.\nŽosep Borelj je zaključio da rezutat njegove posete Moskvi možda ”nije bilo ono što se očekivalo”, ali da se ne može reći da je ”Kremlj izašao kao jedini pobednik”.\n”Moglo je da bude bolje, ali sada imamo jasne ideje šta možemo da očekujemo”, kazao je Borelj.\nOn je pozvao na jedinstvo EU u ”jasno i mirnoj analizi” budućih odnosa sa Rusijom.


Ponavljanje izbora, protesti, krađa glasova? - East Side portal\nPonavljanje izbora, protesti, krađa glasova?\nU utorak, 11.aprila očekuje nas ponavljanje izbora na 11 biračkih mesta u Srbiji, nakon čega će se, kako su saopštili u Republičkoj izbornoj komisiji (RIK), steći uslovi za za objavlјivanje konačnih rezultata izbora. Krajnji rok, ovoga puta je subota 15.april u 20 sati.\nRIK je nedavno objavio privremene rezultate izbora za predsednika Republike na obrađenih 99,9 odsto biračkih mesta ili 99,83 odsto biračkog tela. Prema tim rezultatima Aleksandar Vučić osvojio je 2.010.179 glasova ili 55, 06 odsto, Saša Janković 597.550 glasova ili 16,37 odsto, Luka Maksimović 344.431 glas ili 9,43 odsto, a Vuk Jeremić 206.721 glas ili 5,66 odsto. Slede dr Vojislav Šešelј sa 163.770 glasova ili 4,49 odsto, Boško Obradović sa 83.492 glasa ili 2,29 odsto, Saša Radulović sa 51.659 glasova ili 1.41 odsto. Milan Stamatović ima 42.186 glasova ili 1,16 odsto, Nenad Čanak 41.080 glasova ili 1,13 odsto, dr Aleksandar Popović – 38.159 glasova ili 1,05 odsto, a Miroslav Parović 11.538 glasova ili 0,32 odsto.\nRIK navodi da je na osnovu pregledanih 99,9 odsto biračkih mesta na izborima za predsednika glasalo 3.651.113 birača, odnosno, 54,39 odsto. Procenat važećih glasačkih listića je 98,35 odsto, a nevažećih 1,65 odsto.\nProtest u Zaječaru, foto: Živojin Zdravković\nU Srbiji, međutim, već sedmi dan traju “Protesti protiv diktature”. Lista gradova u kojima se protesti održavaju svakodnevno se uvećava, od Beograda, Niša, Novog Sada, Čačka, Subotice, Kraljeva, Kragujevca,Leskovca, Loznice a u našem okruženju protesti se organizuju u Boru i Zaječaru.\nPodrška mladima stigla je sa mnogih adresa, čak i od lidera opozicije, koji su se, odmah ogradili od toga da su organizatori protesta. Iako burno napadani da su instruirani i zavedeni, mladi i dalje svakodnevno prolaze centralnim ulicama prestonice i ostalih gradova uz podršku starijih sugrađana, sa originalnim natpisima u kojima podsećaju da žele da žive u ovoj zemlji, ali da traže poštovanje zakona i Ustava. Napadani da protestvuju kršeći zakon o javnom okupljanju, ali i da ne znaju zašto to rade, ubrzo su odgovorili zahtevima tražeći razrešenje članova RIK, zbog nepoštovanja odluka Ustavnog suda, smenu članova saveta REM, zbog nereagovanja na više stotina prekršaja i prijava, razrešenje Maje Gojković, zbog blokade rada Narodne skupštine, smenu glavnog i odgovornog i urednika informativnog programa RTS, zbog režimskog izveštavanja i neravnomerne zastupljenosti kandidata. Zahtevaju i reviziju biračkog spiska kako bi se utvrdio tačan broj birača, ali i uvođenje elektronskog glasanja uz jasnu zaštitu od manipulacije.\nKao što su oprečni komentari oko toga ko organizuje proteste, tako su i oprečne brojke učesnika, jer režimski mediji ponovo pominju onu već izanđalu “šačicu”, policija jednu, a sami učesnici druge procene. Širom zemlje, a naročito posredstvom društvenih mreža, na kojima se svakodnevno objavljuju čak i snimci uživo sa protesta, brojne fotografije, pa čak i snimci dronom iz vazduha, ljudi pozivaju sve one koji protestvuju da ne podležu provokacijama, već da svoj stav iskažu mirno i dostojanstveno.\nIzborni štab Saše Jankovića, međutim, uvidom u biračke spiskova, sa 25 mesta odabranih metodom slučajnog uzorka, optužili su vladajuću koaliciju za krađu glasova, navodeći da su “pribavili dokaze o teškim neregularnostima izbornog procesa". Oni navode da su između rezultata fizičkog brojanja glasačkih listića i broja glasova zavedenih u zapisnicima sa biračkih mesta, velika neslaganja.\n„Skandalozne su nepravilnosti koje smo uočili prebrojavanjem glasova. Samo u Novom Pazaru, prema zapisnicima sa dva biračka mesta, Vučič je 'dobio' 543 glasa (BM 27), odnosno 250 glasova (BM 85) više nego što ih zaista ima prema stanju zatečenom u vrećama sa glasačkim listićima. Potom, na biračkom mestu 31 u Loznici, Vučiću je pripisano 75 glasova kojih u džakovima, isto tako, nema. Slične i druge nepravilnosti uočene su i na ostalim od ukupno 25 biračkih mesta. Prostom računicom, dolazi se do zbira po kojem je Aleksandru Vučiću na 25 biračkih mesta pripisano 964 glasa koje nije dobio, što prosečno po biračkom mestu iznosi 38 glasova. Ukoliko se ovaj prosek, uzet na slučajnom uzorku, pomnoži sa 8.396, koliko je ukupno biračkih mesta, sledi poražavajući zaključak: Aleksandar Vučić potencijalno je ukrao čak 319.000 glasova!” , navodi se u saopštenju Informativne službe Izbornog štaba Saše Jankovića.\n26 # Bojan 10-04-2017 17:29\nJa sam totalno apolitican,ali moram nesto da kazem-pitam...sta cemo sa time sto Jeremicevi ljudi u Zajecaru nude 2000 din i 3 obroka ko krene na te "spontane" proteste u Beograd,Nis,Kraljevo itd. Zato nemoj te vi pricati i napadati ove kada ste isti,cak i gori. Nudili bi oni te pare i ovde,ali ovde im je predstavnik "posteni" Duki turs pa on je verovatno odlucio da ne maltretira ljude da budu "spontani" vec je te pare koje je dobio strpao sebi u dzep.\n30 # Savestan građanin 12-04-2017 21:57\nGori od koga... reprize režima iz 90-ih, u koaliciji sa DOS preletačima? Ne sporim da postoje interesne grupe koje bi prisvojile proteste u cilju ostvarivanja svojih interesa, ali da li zaista mislite da većina učesnika nisu građani ojađeni režimima u prethodnih 30 godina? Da je sve tako transparentno u vezi toga ko stoji iza protesta, zar ne mislite da bi mediji na sva usta o tome govorili, pošto je očigledno kome su priklonjeni. Ovako, imamo cenzuru kojom je više desetine hiljada učesnika svedeno na grupicu propalih studenata-narkomana u pratnji Šutanovca.\nAko ste pokopali ideale, to je Vaše lično pravo, ali nemojte ih sporiti onima koji ih imaju, i koji se zapravo bore za promene.\n81 # Savestan građanin 09-04-2017 17:02\nNe obzirite se na upozorenja, teorije zavere i pozive na oprez. Niko ne pokušava da vas iskoristi. Diktatura se nada da ćete da se raziđete kada sami sebe ubedite da ovo što radite nije volja vas, već onih koji vas navodno organizuju.


Društvo i ekonomija: Država "gazi" nelegalne prevoznike - BalkaniYUm.TV '); } //]]>\nDržava "gazi" nelegalne prevoznike\nMinistarstvo saobraćaja i Privredna komora Srbije (PKS) dogovorili strategiju za eliminisanje nelegalne konkurencije u drumskom saobraćaju, koji prave štetu od 50 miliona evra.\nKako je saopštilo Ministarstrvo, program borbe protiv nelegalnih prevoznika i rešavanja ostalih nagomilanih problema definisan je u sedam tačaka.\nProblemi su, ističe se, veoma složeni jer neprikazivanje ukupnog prihoda, neobračunavanje i neplaćanje PDV, neprijavljivanje radnika i neplaćanje poreza i doprinosa na zarade dovodi u podređen položaj legalne prevoznike i direktno utiče na njihovu likvidnost.\nDržavi se tako uskraćuje budžetski prihod od 50 miliona evra godišnje, što čini čak 45 odsto od ukupno ostvarenog prihoda u drumskom saobraćaju, rečeno je na sastanku ministra saobracjhaja Srbije Milutina Mrkonjića sa predstavncima PKS.\nU saopštenju se navodi da je Mrkonjić insistirao na formiranju zajedničke komisije, koja će u narednom periodu ponuditi precizna rešenja i tačan red poteza kako bi se nagomilani problemi u prvoj fazi značajno umanjili, a onda i uz direktno učešće Vlade Srbije potpuno neutralisali.


Lepo je debitovati pobedom - Domaći fudbal, Fudbal\nLepo je debitovati pobedom\nPodrazumevani veb mesta 17.09.2012., 12:58\nCrvena zvezda je u Kragujevcu daleko teže nego što to rezučtat pokazuje savladala ekipu Radničkog 1923 (3:0), a meč je pored dva crvena kartona domaćih, obeležio i debi u crveno-belom dresu Aleksandra Pantića, koji je ovog leta stigao na Marakanu..\n„Zadovoljan sam pre svega igrom ekipe, ostvarenim trijumfom, a tek onda svojim debijem. Priznajem da nismo otvorili meč kako smo hteli, ali odlika velikih klubova je da pobeđuju i kada ne igraju dobro. Pred nama su sada novi izazovi, a već u subotu očekujem da nastavimo sa serijom pobeda, kada se sastajemo s Hajdukom iz Kule“, rekao je Pantić za zvanični klupski sajt Crvene zvezde.\nLuka Milivojević u subotu je igrao u svom rodnom gradu, pa je trijumf na Čika Dači za njega imao poseban značaj.\n„Uvek je veliko zadovoljstvo kada igrate u gradu u kojem ste rođeni. Ambijent na stadionu je bio sjajan i verujem da su svi uživali. Krivo mi je što su Kragujevčani utakmicu završili s dva igrača manje i nadam se da će u narednim kolima pokazati kvalitet. Što se mog gola tiče ne bih mu pridavao veliku važnost, jer je za svaki pogodak plod dobre igre celog tima, a ne pojedinca, ma ko on bio“, rekao je Milivojević.\nAleksandar PantićFK Crvena zvezda\nPrethodna vest Ilić spreman za Nefči\nSledeća vest Fudbal u senci divljanja\nIlić spreman za Nefči\nFudbal u senci divljanja


Papiri tajne službe završili u “second hand” šopu – Haber.ba\nPapiri tajne službe završili u “second hand” šopu\nU Australiji je pokrenuta istraga koja bi trebala otkriti kako su povjerljivi dokumenti tajne službe završili u “second hand” radnji!\nDokumenti - RTRS.tv\nAustralijska TV mreža “ABC” objavila je seriju tajnih dokumenata, navodeći da su izvori dokumenti iz kabineta sadašnje, ali i prošlih vlada.\nIz ABC-a kažu da je ovo najveći “proboj” u sistem sigurnosti australijske vlade te dodaju da je u pronađenom “paketu” na stotine dokumenata pod koji je većina klasifikovana kao “službena tajna”…\nNaime, poverljivi papiri nađeni su u radnji u kojoj se, po niskoj cijeni, prodaje rashodovan namještaj iz kancelarija australijske vlade. Taj namještaj, kako kažu, postaje još jeftiniji ako je pretežak ili ako, naprimjer, na prodaji stoji fioka za koju u prodavnici ne postoji ključ.\nPrema australijskom zakonu, vlada i tajne službe čuvaju sve povjerljive dokumente zapečaćene 20 godina, nakon čega imaju pravo da s njih skinu oznaku tajnosti.\nDokumenti koji su pronađeni u fioci u “second hand” radnji su izvještaji iz posljednjih deset godina.\nAustralijske vlasti naredile su hitnu istragu o ovom slučaju.\nTeme:Australija, povjerljivi dokumenti, prodavnica, second hand, tajna služba


Grad Pančevo i Program Ujedinjenih nacija za razvoj (UNDP) potpisali su Memorandum o saradnji za unapređenje energetskog menadžmenta. Početkom nedelje, potpise na dokument stavili su Predrag Živković, zamenik gradonačelnika Pančeva i Steliana Nedera, zamenica stalnog predstavnika UNDP-a u Srbiji.\nUnapređenje energetskog menadžmenta će se sprovoditi kroz implementaciju projekta energetske efikasnosti (EE) u Srbiji u saradnji sa Ministarstvom rudarstva i energetike, navodi se u saopštenju Grada Pančeva.\nGlavni cilj ovog projekta je podrška uvođenju sistema energetskog menadžmenta (SEM) u opštinama, koja podrazumeva i informacioni sistem energetskog menadžmenta (ISEM) širom Srbije, sa ciljem povećanja investicija u energetsku efikasnost u javnim zgradama i komunalnim uslugama, kao i povećanja njihove energetske i troškovne efikasnosti.\nUvođenje sistema energetskog menadžmenta je, po oceni zamenika gradonačelnika Živkovića, kompleksan i zahtevan posao, koji podrazumeva brojne aktivnosti, obuke, učešće u pilot projektu za razvoj i integraciju sistema za automatsku razmenu podataka uz učešće javno-komunalnih preduzeća, kao i dalju edukaciju i razmenu iskustava za stručnjake.\n“Uvođenje ovog sistema je za grad Pančevo jedinstvena prilika da značajno unapredi uvođenje ovog sistema i verujemo postane jedan od lidera u ovoj oblasti”, dodao je on.\nAktivnosti iz Memoranduma o saradnji, kao i predstojeće obuke vezane za sistem energetskog menadžmenta doneće Pančevu ekonomske, ekološke i društene koristi, čime se i Pančevo uključuje u ostvarenje globalnih ciljeva održivog razvoja, pre svega kada su u pitanu dostupna i obnovljiva energija i stvaranje održivih gradova i zajednica, rekla je Stelina Nedera.\nOna je podsetila da Ministarstvo rudarstva i energetike Srbije i UNDP zajednički rade na sprovođenju dva projekta ukupne vrednosti preko 45 miliona dolara, usmerenih na povećanje energetske efikasnosti u gradovima i opštinama Srbije, i povećanje upotrebe obnovljivih izvora energije, konkretnije, biomase.\nPotpisivanju memoranduma prisustvovao je i Miloš Banjac, pomoćnik ministra rudarstva i energetike Srbije koji je rekao da je Pančevo potpisalo ovaj dokument jer je grad koji ima najbolje rezultate u oblasti energetske efikasnosti. Očekuje, dodao je, da će rezultati i iskustva sa ovog projekta kasnije biti iskorišćeni i u drugim gradovima u Srbiji.\nTagovi: energetska efikasnost, UNDP\nPočetna » Vesti » Energetska efikasnost » Pančevo spremno za unapređenje energetskog menadžmenta


Od 2035. svi na baterije\nAmerički proizvođač automobila Ford predviđa da će električna vozila predstavljati 40 odsto njegove ukupne prodaje do 2030. godine, zbog čega ubrzava investicije u taj sektor.\nKompanija je u februaru najavila da će za proizvodnju električnih vozila do 2025. godine izdvojiti više od 22 milijarde dolara, a sada u novoj izjavi navodi da će taj iznos povećati na 30 milijardi dolara, prenosi Seebiz.\nTakođe je odlučeno da će se raditi na sopstvenim električnim baterijama.\nUprkos formiranju istraživačkog i razvojnog centra za baterije, Ford je najavio da namjerava da osnuje zajedničku firmu sa južnokorejskom kompanijom SK Innovation, za proizvodnju električnih baterija. Prema sporazumu, dvije fabrike bi trebalo da budu izgrađene u Sjevernoj Americi, gdje će se do 2025. proizvoditi baterije za oko 600.000 električnih vozila.\nSuočeni sa izazovima klimatskih promjenama, brojni proizvođači automobila širom svijeta su se nedavno obavezali da se okrenu električnim vozilima kako bi smanjili emisiju izduvnih gasova. Veliki Fordov konkurent na američkom tržištu General Motors, takođe je u januaru obećao da neće više proizvoditi automobile sa benzinskim i dizel motorima od 2035. godine.\nJokić rasturio Portland: Srbin odveo Denver do brejka i ušao u klupsku istoriju (VIDEO)\nKukuruzna pita sa gotovim korama brzo i jednostavno(video)\nNapravljen je PlayStation 5 s vodenim hlađenjem, izgleda kao svemirski brod iz druge dimenzije (video)\nDvije planete kao jedno: Najdužu noć uljepšaće događaj koji nije bio vidljiv 800 godina


PAUNOVIĆ: Očekujem više Srba na tribinama zbog Ane i Švajnija! - Informer\nTrener Čikaga Veljko Paunović veruje da će Bastijan Švajnštajger, koji je u Čikago stigao u društvu supruge Ane Ivanović, na tribine stadiona "Tojota park" privući što više srpskih navijača\nnovosti 29. 03. 2017. 21:27\n- Nadam se da je Bastijan već na dočeku na aerodromu video kolika je fudbalska zvezda i u Americi, a verujem da će vrlo brzo debitovati za naš klub i da će navijači uživati u njegovoj igri. Sjajna stvar je što je doputovao u društvu njegove i naše Ane Ivanović, pa očekujem da će to biti dodatni motiv i za članove mnogobrojne srpske zajednice da već na sledećem meču na "Tojota parku" zauzmu svoje mesto na tribinama - kazao za Novosti Veljko Paunović.\nIskuni nemački vezista će za jednogodišnju saradnju sa Čikagom dobiti platu od 4,5 miliona dolara. Prethodnih godinu i po dana igrao je za Junajted, ali je odigrao samo 35 utakmica i bio je u nemilosti menadžera Žozea Murinja, koji ga je prebacio u mladi tim.\n(FOTO) SAMO IM JOŠ KACIGE...\nIVANOVIĆI VODE ŠVAJNIJA U...\n(FOTO) ANA POSTALA DOMAĆICA:...


Trebjesa osvajač Opštinske lige u malom fudbalu | onogošt.me\nTrebjesa osvajač Opštinske lige u malom fudbalu\nFinalnom utakmicom, koja je odigrana u utorak, u kojoj je TrebjesA savladala MI Goranović nakon boljeg izvođenja jedanaesteraca završena je Opštinska liga u malom fudbalu za sezonu 2018/19.\nRegularni dio meča završen je rezultatom 1:1, a prva je do gola stigla ekipa MI Goranović, kada je u 2. minutu precizan bio Jovan Đukanović. Na izjednačenje se čekalo do 34. minutu, a strijelac gola za Trebjesu bio je Ivan Roćenović. Sa penala su za pobjedničku ekipu pogađali Roćenović, Toljić i Radulović, a za ekipu MI Goranović Vukićević i Kadić.\nPrethodno su odigrane i polufinalne utakmice, a u direktnom duelu za ulazak u finale Trebjesa je nakon boljeg izvođenja penala slavila protiv Kaljarija 4:3, u regularnom toku bilo je 1:1, dok je ekipa MI Goranović bila bolja od Pivare sa 3:2.\nMilan Lukovac iz Trebjese izabran je za najboljeg igrača, najbolji golman je Ilija Kustudić iz Kaljarija, dok je Marko Denda iz ekipe Ćemenaca sa 27 postignutih golova proglašen za najboljeg strijelca.\nNakon završene još jedne sezone utisak je da je pokretanje Opštinske lige bio pun pogodak, a ove godine je učešće uzelo 16 ekipa, koje u svojim sastavima imaju mnoge majstore ovog sporta.


MUP RS: Ugrožena bezbednost Dodika i njegove porodice, on kaže da se ne plaši\nRegion Autor:N1 Sarajevo13. apr. 202209:57 > 12:0210 komentara\nMinistarstvo unutrašnjih poslova Republike Srpske saopštilo je da postoji mogućnost da je ugrožena bezbednost Milorada Dodika, člana Predsedništva Bosne i Hercegovine, kao i njegove porodice. "Јa nastavljam i dalje sa svojim obavezama. Nikad se nisam plašio, niti ću", kazao je Dodik.\nKako su naveli iz MUP RS, tu informaciju su dobili od partnerskih službi, naglašavajući da Dodikovu i bezbednost njegove porodice ugrožavaju određene grupacije i da je, shodno tome, obezbeđenje podignuto na najviši nivo.\nDodik: Imovina RS je imovina RS, Šmitu preporučujem da kupi kartu za Nemačku\n12. apr. 2022 14\nŠmit upotrebio bonska ovlašćenja, poništio Zakon o nepokretnoj imovini RS\nPoručili su da će navedene mere ostati na snazi sve dok se u potpunosti ne provere sve činjenice u vezi sa ovom informacijom.\nOklopno vozilo ispred zgrade Vlade RS\nOklopno vozilo "Despot", u kojem su pripadnici Specijalne antiterorističke jedinice MUP RS, parkirano je u sredu ujutru pred zgradom Vlade Republike Srpske u Banjaluci.\nMere bezbednosti podignute su na najviši nivo jer je policija, kako je saopšteno iz MUP RS, dobila informacije od partnerskih službi o mogućnosti ugrožavanja bezbednosti srpskog člana Predsedništva BiH Milorada Dodika i njegove porodice.\nDodik: Dobio sam informaciju, ne plašim se, nastavljam da radim\nMilorad Dodik izjavio je da je pred zoru obavešten o tome da postoje informacije da je njegova bezbednost ugrožena, navodeći da se ne plaši i da će nastaviti sa svojim obavezama."Negde pred zoru su me obavestili da ima nekih informacija o ugroženoj situaciji, informacije kojima se rukovodi MUP su uverljive i verujem im. Јa nastavljam i dalje sa svojim obavezama. Nikad se nisam plašio, niti ću", kazao je Dodik za banjalučku Alternativnu televiziju.\nSrpski član Predsedništva BiH je naveo da su se nedavno pojavili i pozivi na njegovo ubistvo.\n"Pre mesec dana smo imali lika koji je nudio milion dolara da ubije Dodika, što se okarakterisalo kao šala, a vidimo kako je to. Scenario je davno napravljen, (nekadašnji Visoki predstavnik) Pedi Ešdaun još davno je zamislio kako će ovo da ide. A mi nećemo odustati, ja se ne borim za iluziju, RS nije iluzija i ja ću se uvek boriti", naglasio je Dodik.\nOn je ponovio da je za njega Kristijan Šmit nelegalan kao Visoki predstavnik u BiH.\n"Mi ne smemo pokleknuti pred ovim, ne smemo da popustimo. Dođe čovek koji nema nikakvu funkciju i ukida neki zakon. BiH je sastavljena iz dva entiteta, Republike Srpske i Federacije BiH", kazao je Dodik.\nPonovio je da sve što po Ustavu nije dato državi BiH, pripada entitetima.\n"Isto tako su odlučili da imovina FBiH pripada FBiH, Brčkog Brčkom, samo Republika Srpska ne može imati svoju imovinu. Parlamentarna skupština kao u svim državama u svetu može da odlučuje o svojoj imovini i onda dodje Ustavni sud u kojem sede tri muslimana. Zbog mog negodovanja sam doveden u ovakvu situaciju", kazao je Dodik.\nOn je ocenio da se Šmitovim merama pokušava "diskvalifikovati i Rusija", odbacujući ocene da je on pod uticajem Rusije i njenog predsednika Vladimira Putina.\n"Kao mene ohrabrio Putin, što je glupost, budalaštine. EU nije navikla na krizu, pa oni traže ko je kriv", naveo je Dodik.\nPonovio je da neće odustati od svoje politike, "bez obzira šta drugi pokušali da pričaju i bez obzira na sankcije".\n"Šta nas obavezuje britanska zabrana i njihov stav. Šta da mi jedan dan stavimo na svoj red situaciju u Velikoj Britaniji… Oni očekuju da mi radimo ono što oni odrede. Ne verujem da će ovo ikad prestati i oni će se uvek miješat", istakao je Dodik.\nNaglasio je da sankcije koje uvodu EU, teraju i Republiku Srpsku da uvede sankcije Rusiji.\n"Mi ne želimo da odbacimo Rusiju kao našeg partnera. Nikad nisu tražili neku rezoluciju ni za Nemce ni za Amerikance niti bilo koje druge", rekao je Dodik.\nPonovo je optužio opozicionu Partiju demokratskog progresa (PDP) da je tražila sankcije za njega.\n"Ovi iz PDP-a mesecima hodaju i predstavljaju nas kao neke dikatore, a ovi ih slušaju. Oni su došli do njih i bez ikakvog kriterijuma donose odluke i neće nikad prestati. To ne znači da mi treba da stanemo i odustajemo i mi to nikad nećemo uraditi. Sad će biti problem i sa ovim obezbedjenjem", naveo je Dodik.\nbezbednostBiHMilorad DodikMUP Republike SrpskeRepublika Srpska


Danas počinje realizacija akcije “Stop za neregistrovana vozila” – Portal Ulcinj\nDanas počinje realizacija…\nDanas počinje realizacija akcije “Stop za neregistrovana vozila”\nDanas počinje realizacija akcije “Stop za neregistrovana vozila” u saradnji Nacionalnog biroa osiguravača Crne Gore – NBOCG, Uprave policije – odsjeka za bezbjednost drumskog saobraćaja i Mašinskog fakulteta – Centra za edukaciju u drumskom saobraćaju.\nPrema riječima Borisa Šabana, izvršnog direktora NBOCG, Uprava policije – odsjek za bezbjednost drumskog saobraćaja i Nacionalni biro osiguravača Crne Gore – NBOCG poslednjih pet godina zajednički realizuju kampanju “Stop za neregistrovana vozila”.\n– Praćenjem stanja u oblasti bezbjednosti saobraćaja dolazimo do podataka o broju neregistrovanih vozila ili vozila kojima nije produžena važnost saobraćajne dozvole a koja učestvuju u saobraćaju. Pa prema ovim podacima broj prijavljneih šteta u kojima su učestvovala ova vozila: u 2021. je 571, 2020. je 456, 2019. je 518 i 2018. je 507. Što se tiče isplata iz Garantnog fonda po ovom osnovu: 2021. je bilo 989.999.43 eura, 2020. je bilo 1.010.045.39 eura, 2019. je bilo 1.150.148.42 eura , 2018. je bilo 1.014.104.48 eura i 2017. je bilo 1.019.662.31 eura – kazao je Šaban.\nDodaje da ova kampanjaima edukativnu ulogu jer daje odgovore na pitanje zašto registrovati vozilo.\n– Odgovori su u činjenici da je to obaveza propisana Zakonom, a posebno i u tome što ako izazovete nezgodu NBOCG će od Vas sudskim putem naplatiti uzrokovanu štetu. Takođe, treba imati u vidu da je za upravljanje neregistrovanim vozilom propisana novčana kazna od 80-350 eura za fizička lica, odnosno 500 do 3.000 eura za pravna lica i ne samo da će osobe koje voze neregistrovana vozila biti sankcionisane, već će odmah biti i isključene iz saobraćaja. Za građane koji upražnjavaju ovu negativnu praksu, bitno je da znaju da ukoliko njihovom krivicom pričine štetu vozeći neregistrovano (neosigurano) vozilo, krajnji isplatilac cjelokupne štete će biti upravo oni, a iznos te štete može biti i više desetina hiljada eura – objašnjava Šaban.\nSa druge strane, neregistrovana vozila, po pravilu, nisu tehnički ispravna, te je njihova upotreba u saobraćaju čest uzrok saobraćajnih nezgoda.\n– Takođe, korisnici ovih vozila ne posjeduju polisu obaveznog osiguranja u saobraćaju za štete pričinjene trećim licima. Ovo znači da oštećena lica, u slučaju štete koju prouzrokuje neosigurano vozilo, naknadu štete ostvaruju iz sredstava Garantnog fonda, koji posluje u okviru NBOCG – zaključuje Šaban.


Mask prodao akcije Tesle za 4,0 mlrd $ zbog kupovine Tvitera\nTanjug 29. aprila 2022. 07:01\nNJUJORK – Američki milijarder Ilon Mask je prodao akcije „Tesle“ za oko 4,0 milijarde dolara nakon što je sklopio ugovor o kupovini društvene mreže Tviter vredan 44 milijarde dolara.\nMask, glavni izvršni direktor „Tesle“ je 26. i 27. aprila otuđio 4,4 miliona akcija koje je posedovao u toj kompaniji za proizvodnju električnih automobila, prema podacima iz podnesaka dostavljenih tržišnom regulatoru kasno u četvrtak, javlja „Blumberg“.\nAnalitičari sa Vol Strita i „Teslini“ investitori su pretpostavljali da će Mask možda morati da proda izvesnu količinu akcija kako bi pokrio deo transakcije od 21 milijarde dolara za koju lično garantuje.\nUbrzo nakon što su podnesci objavljeni u javnosti Mask je Tviteru napisao da „ne planira dalju prodaju akcija ‘Tesle’ nakon danas“.\nOdluka najbogatijeg čoveka sveta o kupovini Tvitera unela je nervozu među ključne ljude u kompaniji „Tesla“, u kojoj je Mask glavni izvršni direktor od 2008. i u kojoj je dugo imao najveći vlasnički udeo, a uznemirija je i akcionare, od kojih su mnogi mali investitori.\nAkcije „Tesle“ su 26. aprila, kada je Mask prodao najviše akcija, zabeležile najveći pad od septembra 2020. Neznatno su se oporavile na naredne dve sesije, a sinoć su zaključene na nivou od 877,51 dolara.


Vesti online / Srpski informativni portal / Ćup sreće za Slaveka\nZ. M. - Vesti - Foto: Privatna arhiva\nŽivi u kombiju: Slaviša Matijašević Slavek\nDružio se sa svima i u Negotinu je završio i srednju školu i kasnije se zaposlio i radio u Poljotehni. Ostao je bez posla i primanja pre deset godina i danas kao socijalni slučaj ozbiljno narušenog zdravlja živi u kamp-kućici na Samarinovačkom putu u Negotinu.\nOva zima je za njega bila posebno teška i preko društvenih mreža je stupio u kontakt sa Bobanom Rogožinarevićem Rogom, poznatim muzičarem i frontmenom grupe Cirusi, nekadašnjim pobednikom Zaječarske gitarijade.\nBoban živi inače u Austriji, priskočio je odmah u pomoć i stupio u kontakt i sa ostalim Negotincima koji u velikom broju žive u Austriji. Apel je urodio plodom te su Dušan Ilić Sova i Ivan Stamenković sa Fejsbuk grupom Svi bečki Negotinci organizovali isprva neformalno druženje, a zatim i koncert "Gitara za gitaru" u bečkom kafiću Ex-Džu, čiji je vlasnik Boban Buligović, takođe, podržao celu akciju.\n- Čim mi se Slavek obratio, morao sam nešto da učinim jer ga poznajem iz mlađih dana. Bio sam iznenađen i dirnut. Akciju za pomoć svakako nastavljamo - rekao je Boban Rogožinarević Roga, napominjući da će biti organizovano još koncerata, tokom kojih će se prikupljati sredstva za pomoć Slaveku.\nTokom druženja i kasnije koncerta okupilo se oko 70 Negotinaca koji su u postavljeni Ćup sreće stavili onoliko koliko je svako mogao da izdvoji. Glavni cilj ove akcije je svakako da se skrene pažnja opštinskim vlastima na ovaj slučaj, budući da je Slaviša dobio uveravanja da će se naći rešenje za njegovo stambeno pitanje.\nNegotinci iz Beča u akciji


Friday, Maj 28, 2021 - 15:48\nIzvršni direktor EPCG Nikola Rovčanin, direktor TE Dobrilo Garčević, direktor proizvodnje Bojan Đordan, direktor Direkcije za razvoj i inženjering Ivan Mrvaljević i glavni finansijski direktor Miro Vračar, sa saradnicima, obšli su postrojenje TE Pljevlja koja je u remontu.\n''Samo jednogodišnja obustava proizvodnje u TE „Pljevlja“, EPCG bi koštala oko 90 miliona eura dodatnih troškova. U tom slučaju Elektroprivreda bi mogla da iskoristi zakonsko pravo i djelimično smanji taj trošak na način što bi se cijena električne energije za domaćinstva u kontinuitetu povećala šest odsto. No, i pored tog dodatnog opterećenja građana, EPCG ne bi mogla da izbjegne negativni poslovni rezultat, a pored toga što bi bila ozbiljno ugrožena isplata dividende državi i manjinskim akcionarima, dovela bi se u pitanje i isplata ostalih zakonskih obaveza, kao i zarada, poreza i doprinosa državi.\nDakle, sa jedne strane imate ekološku rekonstrukciju TE “Pljevlja”, vrijednu 54 miliona eura, koja bi zadovoljila standarde strogih evropskih ekoloških direktiva i produžila rad do 30 godina, a sa druge, scenario koji sam pomenuo i godišnji trošak od čitavih 90 miliona eura''.


U Vranje nema laganje: Vučićeve plate i penzije na turneji | Talas.rs\nPredsednik Aleksandar Vučić, kako prenosi Politika, u svom govoru u Vranju ponovo je imao jednu od svojih epizoda „kreativnog shvatanja istina“.\n“A brojevi, kaže, pokazuju da je prosečna plata kada je postao premijer bila 320 evra, a danas je 465 evra, a penzije su danas oko 232 evra.\n„Moraće brzo da budu 250, a moraće i plate da budu veće i biće pre kraja godine 500 evra. Ja sam kriv, promašio sam za godinu, ali velika je razlika i između 320 i 500”, rekao je Vučić i zahvalio Vranjancima na podršci“, navodi Politika.\nMeđutim, niti je prosečna plata bila toliko niska kada je Vučić postao premijer, niti će do kraja godine ona dostići tu prečesto najavljivanu cifru od 500 evra. Podaci demantuju Vučićevu izjavu.\nProsečna neto zarada u Srbiji u evrima. Izvor: Narodna banka Srbije (za 2018. prvih 11 meseci)\nPodaci jasno govore da je prosečna plata u trenutku kada je Aleksandar Vučić postao premijer u 2014. godini bila 380, a ne 320 evra, kao i da je prosečna plata u Srbiji na kraju 2018. iznosila tek oko 420 evra.\nNa grafikonu jasno vidimo da je prosečna plata prestigla onu iz 2008. godine tek 2018 – ovo znači da, kada pričamo o standardu stanovništva, iza nas imamo jednu celu ekonomski izgubljenu deceniju. Za ovo su krivi potezi svih vlada od 2008 – ali u toj deceniji samo u prve 4 godine Aleksandar Vučić ne igra važnu političku ulogu u izvršnoj vlasti – od 2012. do 2014. je bio prvi potpredsednik Vlade, a spekulisalo se i da kao pravi premijer donosi sve važne odluke umesto Ivice Dačića; a nakon 2014. postaje premijer da bi 2017. bio izabran za predsednika.\nProsečna neto zarada u Srbiji, indeks 2008=100. Izvor: Narodna banka Srbije (za 2018. prvih 11 meseci)\nŠto se tiče penzija, situacija je skoro ista (mada podaci za visinu prosečne penzije za 2018. godinu još uvek nisu dostupni). Penzije su do 2015. bile otprilike na istom nivou od 2008, da bi onda pale ispod 200 evra. Kada pogledamo indeks, vidimo da su prosečne penzije u 2017. bile i dalje značajno niže nego što je to bilo u prethodnim godinama.\nProsečna penzija u Srbiji, u evrima. Izvor: Zavod za statistiku i Narodna banka Srbije.\nProsečna penzija u Srbiji, indeks 2008=100. Izvor: Zavod za statistiku i Narodna banka Srbije.\nPredsednik Vučić nije poznat kao osoba koja meri reči, niti kao neko ko citira pouzdane podatke (podsetimo se samo desetina hiljada jadnih perača prozora iz SAD). U situaciji kada su mejnstrim mediji usled političke kontrole zatvoreni za javnu debatu i sučeljavanje argumenata, ovakav način komunikacije pretvara realnost u simulakrum: crno postaje belo jer nema nikoga da upozori i kaže da je crno i dalje crno.\nTAGS: penzije plate SNS Vranje Vučić


Duško Trifunović, Foto D. DOZET\nPo velikom interesovanju Novosađana za ovaj događaj pokazalo se da ni smrt ni vreme ne mogu da pokidaju "tajnu vezu" pesnika sa njegovim prijateljima i čitaocima\nDirektor "Prometeja" Zoran Kolundžija kazao je da je Trifunović veliki pisac, značajan za sve nas, a naslovom ove svečanosti želeli su da kažu upravo suprotno - da se mnogo toga po njemu zove, između ostalog, ulice u Beogradu i u Novom Sadu.\n- Duškovo delo se najviše čuva kroz popularnu muziku. U knjizi Bogice Mijatovića je dokazano da je Duško najpevaniji pesnik u bivšoj Jugoslaviji, milioni su odrastali uz njegove stihove, a i dalje generacije odrastaju uz te pesme - kazao je čelni čovek "Prometeja", koji je izdao 20 od ukupno 84 naslova koliko je Duško ostavio budućim generacijama.\nPrisećajući se vremena kada je kao vrlo mlad pesnik upoznao Trifunovića, predsednik Matice srpske prof. dr Dragan Stanić istakao je da je Trifunović sve svoje knjige pisao na ekavici mada je do 1992. godine živeo u Sarajevu.\nO Trifunovićaevom delu govorio je i dr Mihajlo Pantić. Član Gradskog veća za kulturu Dalibor Rožić podsetio je na legendarne pesme koje je Duško napisao za "Bijelo dugme".\nCBEĆE NA ČERATU\nNA pesnikov grob na brdu Čerat u Sremskim Karlovcima cveće su položili pesnik Pero Zubac i članovi udruženja "Koreni". O svom dugogodišnjem prijatelju Zubac je za "Novosti" kazao:\n- Nedostaju mi razgovori sa Duškom. Pre nekoliko godina objavio sam knjigu "Pisma DT na nebesku adresu" u izdanju "Prometeja". Sanjam ga često i uvek je vedriji u mom snu nego što je bio za života - rekao je Zubac.\nPESNICI USKRAĆENIH ŽIVOTA: Neobična antologija "Kad mlidijah", koju je priredio Petar Žebeljan\n11. 01. 2022. u 10:33\npesnik Duško Trifunović godišnjica smrti


CBCG: Priliv investicija skoro 594 miliona – PRIVREDNI PORTAL\nUkupan priliv stranih direktnih investicija (SDI) u prvih deset mjeseci prošle godine iznosio je 593,9 miliona eura, dok se istovremeno iz zemlje odlilo 281,2 miliona eura, pokazuju preliminarni podaci Centralne banke (CBCG).\nNeto priliv stranih direktnih investicija, odnosno razlika između njihovog priliva i odliva, u prvih deset mjeseci prošle godine iznosio je 312,7 miliona eura.\nPriliv stranih direktnih investicija u formi vlasničkih ulaganja iznosio je 253,4 miliona eura, što čini 42,7 odsto ukupnog priliva. Od toga je u nekretnine uloženo 102,9 miliona eura, a u preduzeća i banke 150,4 miliona eura.\nPriliv SDI u formi interkompanijskog duga iznosio je 150,9 miliona eura ili 25,4 odsto ukupnog priliva. Povlačenja sredstava rezidenata investiranih u inostranstvu iznosila su 189,6 miliona eura.\nTags: CBCG, Centralna banka Crne Gore, priliv stranih direktnih investicija, SDI\nKakve i kolike su zarade u Crnoj Gori Reklama za Adidas koju je napravio student je sve što bi marketing trebalo...


Stroge kontrole mesa iz uvoza – RADIO TELEVIZIJA BOR\nStroge kontrole mesa iz uvoza\nBOR – Zbog informacije koja se pojavila u medijima, a na koju upozoravaju i udruženja potrošača, da se na srpskom tržištu nalazi meso iz Evropske Unije koje je ovde odleđeno i prodaje se kao sveže, građanima se obratila ministarka poljoprivrede Snežana Bogosavljević Bošković i istakla da nema razloga za zabrinutost. Meso koje se nalazi u ovlašćenim i registrovanim prodavnicama i mesarama zdravstveno je bezbedno, poručila je ministarka.\nKako su istakli za Televiziju Bor, potrošači za sada nisu zabrinuti i bez oklevanja kupuju meso u borskim mesarama, očekujući da potrebna kontrola postoji i da je meso bezbedno. U prodavnicama kažu da je meso uvek sveže i da se ne odmrzava u radnjama.\nŠto se tiče roka upotrebe zamrznutog mesa, ministarka je istakla da on zavisi od mnogo faktora, pre svega, od temperature na kojoj se čuva. Prema njenim rečima, ukoliko se zamrznuto meso čuva na temperaturi od minus 30 stepeni, njegov rok upotrebe je duži, na minus 18 je nešto kraći, a najkraći je na minus 12 stepeni. Rok upotrebe zamrznutog mesa zavisi i od niza drugih faktora – da li se čuva u komadu, u polutkama, kao i da li je upakovano. Ministarka je dodala i da je naš potrošač zaštićen kad je reč o mesu, jer je svaki uvoz iz Evorpske Unije praćen strogom kontrolom.\n[iframe frameborder=“0″ width=“600″ height=“338″ src=“//www.dailymotion.com/embed/video/x2pfknh“ allowfullscreen ]\nPrevious Fiskalni savet: Povećanje penzija i plata nema ekonomsko opravdanje\nNext Sajam zapošljavanja 14. maja u Boru


Savršena kombinacija pržene i mlevene kafe Robusta, hladno ceđenog pomorandžinog ulja, šećera i soli, dubinski čisti mrtve ćelije kože, regeneriše zdrave ćelije, štiti preterano izloženu kožu suncu od oštećenja, zadržava njenu vitalnost i mekoću. Formula koja na efikasan način otklanja nedostatke na koži.\nUlje pomorandže se dobija iz kore pomorandže hladnim ceđenjem. Glavni efikasni sastojci ovog ulja su Alfa-Pinen, Citronelal, Geranial, Sabinen, Mircen, Limonene, Linalool i Neral. Ulje pomorandže povećava proizvodnju kolagena u koži, dok je vitamin C važna komponenta i neophodan sastojak za sintezu kolagena. Zateže kožu, čini je glatkom, štiti kožu od spoljašnjih faktora i oksidativnog stresa, pomaže joj da zadrži mladalački i blistav izgled.\n- Ulje pomorandže daje koži neophodnu hidrataciju, a vitamin E štiti kožu i podmlađuje ćelije.


Pokrenut sajt za promociju Beograda kao destinacije za digitalne nomade - 100 Najvećih u Srbiji\nJun 20, 2021 | Novosti\nSajt BelgradeGets.digital promoviše Beograd kao atraktivnu destinaciju za život i rad digitalnih nomada i drugih digitalnih profesionalaca iz celog sveta.\nIdeja ovog projekta je da se Beograd predstavi u novom svetlu onima koji sebe možda ne doživljavaju kao digitalne nomade, ali se sada odlučuju da novostečenu mogućnost „rada od kuće“ zamene „radom sa bilo koje tačke na planeti“.\nSajt BelgradeGets.digital posetiocima daje praktične informacije i savete o tome gde da odsednu i kako da pronađu prostor za rad, a predstavili su ga inicijativa Digitalna Srbija i Program Ujedinjenih nacija za razvoj.\nInicijativa BelgradeGets.digital je potekla iz domaće digitalne i startap zajednice. Prema ocenama korisnika Nomad List, sajta koji okuplja najveću svetsku mrežu digitalnih nomada, Beograd je jedna od 20 najpopularnijih destinacija.


Dve najbolje ekipe u konkurenciji preko 40 godina: Delta hokej (drveni dresovi) i Slavija VeteraniFoto: SHLS\nTime je okončan jedan od najmasovnijih turnira hokejaških veterana i amatera "Drvene nogice – McLennan Cup 2017" do sadai jedan od najvećih u ovom delu Evrope, sada sa već trinaestogodišnjom tradicijom, a izuzetnom organizacijom potvrdio je zašto za njega važi izuzetno interesovanje, pošto organizator turnira Hokejaški klub Drvene nogice, zbog vremenske ograničenosti u pogledu termina na ledu, nije bio u mogućnosti da ugosti sve ekipe koje su se prijavile za turnir.\nOvogodišnji turnir okupio je 16 ekipa iz osam zemalja – Slovačke, Slovenije, Finske, Sjedinjenih Američkih Država, Rumunije, Bugarske, Češke i Srbije. Među timovima bilo je čak 12 ekipa iz inostranstva i četiri domaća tima.\nTurnir "Drvene Nogice – McLennan Cup" se već trinaestu godinu uspešno organizuje sa ciljem negovanja ljubavi prema najbržoj kolektivnoj igri na svetu. Ovo interesantno takmičenje dobilo je naziv po Donaldu Meklenanu, nekadašnjem ambasadoru Kanade u našoj zemlji i članu HK "Drvene Nogice" Beograd, kao jednoj od najzaslužnijih osoba za njegov nastanak i uopšte razvoj veteranskog i amaterskog hokeja u Srbiji.\nDve najbolje ekipe u konkurenciji do 40 godina,: Hokejaši Skalnika (plavi dresovi) i NSA SofijeFoto: SHLS\nRezultate svih mečeva turnira "Drvene nogice – McLennan Cup 2017" možete da pogledate na OVOM linku.


Vesti online / Vesti / Srbija / Protest grupe Albanaca u Briselu protiv Srbije\nProtest grupe Albanaca u Briselu protiv Srbije\nGrupa Albanaca protestvovala je danas na briselskom Trgu Luksemburg noseći transparente protiv Srbije, piše "Blic".\nDemonstranti su bili ogrnuti albanskim zastavama (Foto: Ilustracija)\nGrupa demonstranata je bila ogrnuta albanskim zastavama, a zastave Albanije, Kosova i Belgije bile su okačene na spomeniku na trgu.\n"Blic" je objavio i fotografije sa društvenih mreža na kojima se vidi i transparent na kome piše:\n"Za 155 godina srpske kolonizacije, na Kosovu je masakrirano 570.000 Albanaca".\nSkup je organizovan na Trgu Luksemburg nadomak Evropskog parlamenta i to u vreme pauze za ručak.\nKako navodi "Blic", za sada se ne zna tačan povod okupljanja Albanaca, kao ni da li je najavljen i odobren od strane belgijske policije.\nSRBIJA Vučić o Kosovu: Lakše je živeti u mitovima...\nSRBIJA "Rešenje za Kosovo: Razgraničenje - šta je srpsko, a šta albansko"\nSRBIJA Nikad nije kasno: Ako Albanci cepaju Kosovo, mogu i Srbi da se ujedine\nSRBIJA "Haradinaj vraća Srbiju na Kosovo"


Masliković: Danas svako može da se bavi digitalizacijom\nTanjug 25. oktobra 2018. 21:48\nBEOGRAD – O tome šta znači demokratizacija u digitalizaciji i koliko se sam proces digitalizacije promenio u poslednjih 10 godina večeras su na Beogradskom sajmu knjiga razgovarali dr Dejan Masliković (Ministarstvo kulture), Tamara Butigan Vučaj (Narodna biblioteka Srbije) i dr Adam Sofronijević (Univerzitetska biblioteka “Svetozar Marković”).\nU okviru tribine “Slušanje/Gledanje/Čuvanje: Digitalizacija knjige i kulturnog nasleđa”, koju je moderirala dr Tamara Vučenović, istaknuto je da je digitalizacojom do sada omogućeno trajno čuvanje samo manjeg dela materijalnog kulturnog nasleđa, kako u svetu tako i u Srbiji, a još manji procenat ovako sačuvanog materijala je obrađen i efektivno dostupan i prijemčiv korisnicima.\nDo sada su institucije kontrolisale procese digitalizacije, ali kako je primetio Sofronijević, zamenik direktora Univerzitetske biblioteke, tehnološke mogućnosti danas čine da procese digitalizacije mogu ravnopravno kontrolisati i pojedinci čime se otvaraju brojna pitanja.\n“U odnosu na pre 10 godina digitalizacija je ista, ali svet se promenio. Nema više publike, pošto su svi postali autori. Tehnologija je omogućila da svi budu autori, makar taj neko bio najpasivniji i najnepismeniji. U tom smislu je potpuno nov kontekst u kome se vrši digitalizacija, svi mogu da budu subjekti digitalizacije zahvaljujući svom mobilnom telefonu. Moć nad tim procesom se daje mnogo većem broju ljudi nego što je bilo pre 10 godina kada su time rukovodile samo institucije”, primetio je Sofronijević.\nMasliković, pomoćnik ministra kulture za razvoj digitalne istraživačke infrastrukture u oblasti kulture i umetnosti, nadovezao se podsetivši da smo pre 10 godina bili ograničeni tehnologijom i nije svako mogao da se bavi digitalizacijom.\n“Danas imamo vrhunske pametne telefone koji imaju kamere koje mogu da snime dokument u rezoluciji u kojoj su to ranije mogli vrhunski skeneri i fotoaparati, a uz prisustvo društvenih mreža svako može da bude autor nečega”, skrenuo je pažnju Masliković.\nOn je naglasio da je zbog toga jako bitno da proces digitalizacije vode verifikovana pravna lica, institucije, naučnici i istraživači da ono što je digitalizovano i javno dostupno bude i istinito, da to budu činjenice, a ne nešto što nije provereno i može da dovede do zabluda.\nSmatra da je potrebno ravnopravno učešće svih u digitalizaciji, počev od dece u školama pa sve do naučnika i akademskih institucija, ali, smatra, da je ključno da izvor digitalizacije bude pouzdan.\n“Ne sme se dozvoliti da svako može da bude autor i da se ne zna njegov identitet ili da se krije iza nečijeg identiteta. U ovom trenutku Ministarstvo insistira da nosioci digitalizacije budu ustanove, da se njihovi sadržaji u što većoj meri pojave na internetu i na osnovu toga da širimo demokratizaciju dozvoljavajući ljudima da uređuju te sadržaje kao što radi Vikimedia i da virtuelni protok bude što slobodniji i dostupniji”, rekao je Masliković.\nSofronijević je podvukao efektivnu dostupnost što je jedna od svrha digitalizacije, a to je da digitalizovani materijal bude lako i brzo dostupan svima koji su zainteresovani.\nButigan Vučaj, načelnica Odeljenja za razvoj digitalne biblioteke Narodne biblioteke Srbije, konstatovala je još jednu bitnu razliku u procesu digitalizacije u odnosu na period pre 10 godina.\n“Tada smo digitalizaciju radili više iz entuzijazma nego što nam je to bila obaveza, sada je digitalizacija strategija razvoja naše zemlje, što je velika razlika”, rekla je ona.\nSagovornici se se složili da izbor pojedinca da li će čitati štampanu ili digitalizovanu knjigu zavisi od navike, ali i otvorenosti za novo, a prednosti elektronske knjige vide u činjenici da se mnogo više knjiga može poneti u telefonu ili ajpedu nego u torbi, a i veličina slova može da se podešava što odgovara onima koji slabije vide.\nButigan Vučaj je pokazala nešto što je opisala kao hibrid štampane i elektronske knjige, a reč je o katalogu izložbe o Srbima na Krfu, koja je pre dve godine bila u Istorijskom muzeju Srbije, i gde je primenjena tehnologija proširene realnosti.\n“Sliku na papiru uz pomoć aplikacije možemo da pretvorimo u živu sliku, da dobijemo audio ili video zapis. Ona nudi više od papira i štampane knjige uvodeći zvučni zapis”, objasnila je ona.


Države G7 neće priznati promene ukrajinskih granica - Svet - Dnevni list Danas\nPočetna » Svet » Države G7 neće priznati promene ukrajinskih granica\nDržave G7 neće priznati promene ukrajinskih granica\nFoto: EPA-EFE/Morris MacMatzen / POOL\nMinistri spoljnih poslova grupe sedam najrazvijenijih država (G7) nikada neće priznati promene ukrajinskih granica i upozoravaju da rat izaziva globalnu prehrambenu i energetsku krizu, izjavila je danas nemačka ministarka spoljnih poslova Analena Berbok.\n„Nikada nećemo priznati promene granica koje Rusija želi da sprovede silom“, rekla je ona posle trodnevnog sastanka u opštini Vangels na severu Nemačke, prenosi TASS.\nG7 upozorila je da rat u Ukrajini izaziva globalnu prehrambenu i energetsku krizu koja preti siromašnim zemljama i da su potrebne su hitne mere da se oslobode zalihe žitarica koje Rusija sprečava da napuste Ukrajinu.\nBerbok je izjavila da je rat u Ukrajini postao „globalna kriza“ i da će se do 50 miliona ljudi, posebno u Africi i na Bliskom istoku, suočiti sa glađu u narednim mesecima.\n„Odlučni smo da ubrzamo koordiniran multilateralni odgovor kako bismo očuvali globalnu sigurnost hrane i stali uz naše najugroženije partnere u tom pogledu“, saopštila je G7.\nMinistarka spoljnih poslova Kanade Melani Džoli rekla je da je njena zemlja spremna da pošalje brodove u evropske luke kako bi ukrajinsko žito moglo da se doprema do onih kojima je potrebno.\n„Cene rastu zbog sankcija koje je Zapad uveo pod pritiskom SAD. Nerazumevanje ovoga je znak ili gluposti ili namernog obmanjivanja javnosti“, rekla je portparolka ruskog ministarstva spoljnih poslova Marija Zaharova.\nGrupa G7krajinaRusijaSukob Ukrajine i RusijeBerlin


Brnabić: Ima rešenja za fabriku vode -\nBrnabić: Ima rešenja za fabriku vode\nDobra vest da je fabrika završena.\n“Zrenjanin je na korak od dobijanja zdrave pijaće vode”, izjavila je danas predsednica Vlade Srbije Ana Brnabić tokom posete našem gradu. Premijerka je navela da je dobra vest da je fabrika završena, ali da tu postoji problem Zakona o komunalnim delatnostima da privatna kompanija ne može da se bavi uslugom prečišćavanja vode iako i dalje ”Vodovod ” doprema tu vodu korisnicima.\n“Tu postoji “začkoljica” u tom Zakonu, u ovom trenutku, to je moglo da se uradi preko javno-privatnog partnerstva, što je bio drugačiji poziv, a u ovom trenutku Grad Zrenjanin moraće da preuzme fabriku i da se dogovori oko komercijalnih uslova Vlade Republike Srbije” kazala je Brnabić. Premijerka je navela da će svakako svu moguću podršku Gradu Zrenjaninu pružiti i pokrajinska Vlada, kako bi se problem što pre rešio, a građani dobili uslugu koju čekaju već decenijama.\nUkazano je i da je gradonačelnik Zrenjanina Čedomir Janjić već razgovarao sa bankom koja je kreditirala investitora i sa investitorom kako bi se našao najbolji model, a da se zajednički traži najbolji finansijski model da se to uradi i da problem pijaće vode u Zrenjaninu mora biti rešen. Kako je navela premijerka, novac za izgradnju postrojenja za prečišćavanje vode je već investiran, postrojenje je izgrađeno, a treće “na korak smo od ispravne vode za građane Zrenjanina”.\n“Šta god treba da se uradi, poradićemo kako bi se dobile potrebne dozvole, nažalost, situacija je takva, dozvole ne može da dobije privatni partner, dodala je predsednica Vlade Srbije Ana Brnabić.


Grčki parlament ratifikovao Prespanski sporazum sa Makedonijom - European Western Balkans\nGrčki parlament ratifikovao Prespanski sporazum sa Makedonijom\nAutor EWB 25. 01. 2019.\nZoran Zaev i Aleksis Cipras; Foto: Vlada Republike Makedonije\nATINA – Grčki parlament ratifikovao je danas, sa tesnom većinom, od 153 glasa „za“ prema 146 „protiv“ i jedan uzdržan, Sporazum iz Prespe koji je Atina potpisala sa Skopljem prošle godine o promeni imena Makedonije u Republika Severna Makedonija.\nZa ratifikaciju Prespanskog sporazuma o rešavanju decenijskog spora između Makedonije i Grčke glasali su svi 145 poslanika iz vladajuće SIRIZA, sedam nezavisnih poslanika i jedan poslanik iz redova opozicione stranke Nezavisni Grci.\nOsam poslanika koji su, pored poslanika iz vladajuće SIRIZA, podržali ratifikaciju Prespanskog sporazuma su: predsednik Demokratske levice Tanasis Teohraopulos, koji je bio izbačen iz koalicije Demokratske alijanse, a sada je nezavisni poslanik, Spiros Danelis koji je bio izbačen iz stranke Reka, Stavros Teodorakis, Jorgos Mavrotas i Spiros Likudis koji su nakon raspada poslaničke Reka oficijalno postali nezavisni poslanici, ministarka za turizam Elena Kundura koja je sada bivša članica stranke Nezavisni Grci, zamenica ministra za civilnu zaštitu Katerina Papakosta i Tanasis Paphristopulos iz stranke Nezavisni Grci. Glasanje se odvijalo pojedinačnom prozivkom svih poslanika u grčkom parlamentu.\nNakon ratifikacije Prespanskog sporazuma u grčkom parlamentu, premijeru Grčke Aleksisu Ciprasu ostaje da ubedi većinu poslanika da ratifikuju protokol o pristupanju Makedonije u NATO, čime se u potpunosti završava formalno pravna procedura implementacije ovog sporazuma.\nNa samitu NATO u Bukureštu u 2008. godini Makedonija nije uspela da postane članica ove organizacije zajedno sa Hrvatskom i Albanijom upravo zbog nerešenog spora oko imena sa Republikom Grčkom.\nEvropske integracijeGrčkaMakedonijaNATOPrespanski sporazum\n[VIDEO] Šta sve utiče na podršku građana pridruživanju Srbije Evropskoj uniji\nCG danas u Luksemburgu otvara poglavlja 1 i 22 i zatvara poglavlje 30\nEWB 20. 06. 2017.


NEPRINCIPIJELNA KOALICIJA Crkvama i džamijama milioni KM od države - Semberske\nNEPRINCIPIJELNA KOALICIJA Crkvama i džamijama milioni KM od države\nPolitika i religija u BiH zvanično su odvojene, ali su vlasti RS i BiH prošle godine na račune tri verske zajednice prebacile čak 2,9 miliona maraka.\nReč je o novcu za obnovu bogomolja, za redovno funkcionisanje parohija, župa, medžlisa, ali i za obrazovne institucije i humanitarne organizacije čiji osnivači su Srpska pravoslavna crkva, Katolička crkva i Islamska zajednica.\nIz budžeta RS isplaćeno je 2.310.000 KM, ne računajuči višegodišnju pomoć za gradnju Ferhadija džamije u Banjaluci za koju je Srpska dala 1,3 miliona KM. Prema podacima koje smo dobili iz Vlade Srpske, grant Republičkog sekretarijata za vere namenjen za pomoć crkvama i verskim zajednicama registrovanim u RS, BiH i okruženju, čija delatnost je od verskog, kulturnog i istorijskog značaja za RS, iznosio je 300.000 KM.\nPosebna stavka, koja ne zavisi od granta, jeste sufinansiranje Bogoslovije Srpske pravoslavne crkve u Foči i Katoličkog školskog centra u Banjaluci, za koje je obezbeđeno 900.000 KM. Osim toga, odlukom Vlade RS iz budžeta isplaćeno je 50.000 KM za pomoć Eparhiji bihaćko-petrovačkoj zbog izuzetno teškog finansijskog stanja, te 60.000 KM za izgradnju sabornog hrama Srpske pravoslavne crkve u Zvorniku.\nTakođe, Ministarstvo za izbeglice i raseljena lica RS je za sanaciju i obnovu verskih objekata na prostoru RS i FBiH izdvojilo 750.000 KM.\nS nivoa BiH, verske zajednice novac dobijaju iz budžetske rezerve koja se deli na više načina: odlukama Saveta ministatra BiH kao institucija, zatim predsedavajućeg i njegovih zamenika, te odlukama članova Predsedništva BiH.\nSabiranjem brojnih pojedinačnih doznaka u 2015. dođe se do cifre od skoro 610.000 KM. Kataločka crkva je dobila najviše – više od 530.000 KM. Budžetskim novcem plaćalo se sve i svašta, između ostalog i gradnja fontane u župi u Prozoru, za šta je hrvatski član Predsedništva BiH Dragan Čović iz rezerve preusmerio 5.000 KM.\nFoto: Siniša Pašalić / RAS SrbijaHram Hrista Spasitelja u Banjaluci\nSPC je dobila oko 61.000 KM, uglavnom za obnovu hramova, i to zahvaljujući odlukama srpskog člana Predsedništva BiH Mladena Ivanića i ministra Mirka Šarovića.\nIslamska zajednica je sa nivoa BiH dobila najmanje, oko 13.500 KM, ali podatke o uplatama iz budžeta FBiH, koji im verovatno idu u prilog, nismo uspeli da dobijemo.\nĐenović: Obostrana korist\nO vezama politike i religije u RS, najglasnije su odjeknule izjave predsednika SDS Mladena Bosića. On je pozivao SPC da se ne svrstava ni na čiju stranu, ali i da osnuje stranku i izađe na izbore, ukoliko želi da se bavi politikom. To je bila reakcija na majski poziv patrijarha Irneja da oba politička bloka otkažu proteste u Banjaluci.\nVerski analitičar iz Beograda Draško Đenović naglašava da su crkva i politika veoma bliske u BiH, bez obzira što su po Ustavu odvojene.\n– Ta veza je jača kod nacionalnih partija. Nikada bez određene političke saglasnosti neki verski funkcioner ne može da zauzme položaj. Naravno da i političari imaju korist. Hipotetički, ako je patrijarh blizak s nekim političarem, narod to gleda i iz poštovanja prema patrijarhu naklonjen je prema tom političaru.\nNe zaboravimo da je gradnju patrijaršijske vile na Dedinju u Beogradu platila RS, odnosno Milorad Dodik – zaključuje Đenović.\nSavet ministara BiH prošle godine crkvama doznačio 458.000 KM\nDragan Čović Katoličkoj crkvi uplatio 55.280 KM, Vjekoslav Bevanda 22.000 KM\nIslamska zajednica od Denisa Zvizdića dobila 3.500 KM, od Bakira Izetbegovića 10.000 KM\nPravoslavnoj crkvi Mladen Ivanić uplatio oko 46.000 KM, Mirko Šarović 15.000 KM\nIz budžeta RS grantom verskim organizacijama uplaćeno 300.000 KM\nZa pomoć humanitarnim organizacijama i udruženjnima Merhamet, Karitas, Kolo srpskih sestara, koje deluju pod okriljem verskih zajednica i crkava u 2015. u RS planirano 250.000 KM.\nPrevious : PREVARENI ŽIRANTI Neće da ispaštaju zbog propusta banaka\nNext : VRELI TALAS U BIH Spremite kupaće, drugi dan vikenda temperatura i do 37 stepeni


Veterani Srpske podnose krivične prijave protiv sebe? Veterani Srpske podnose krivične prijave protiv sebe?\nObjavljeno: 1. 10. 2016 u 09:14h\nUkoliko se to desi “Veterani” najavljuju da će podnijeti krivične prijave sami protiv sebe zbog masovnog odziva na referendum.\nZa razliku od referenduma koji je održan 1.marta 1992. referendum o Danu Republike Srpske bio je u potpunoj funkciji mira, tvrde oni, te zbog toga namjera Sifeta Podžića ima za njih drugi cilj.\n“To nama samo ukazuje da on želi da eliminiše srpsku komponentu i zbog toga mi tvrdimo ukoliko se to dogodi da će Veterani Republike Srpske u tom slučaju sami protiv sebe podnijeti krivične prijave jer su se masovno odazvali referendumu”, rekao je Duško Vukotić, predsjednik Udruženja “Veterani RS”.\nVeterani podržavaju politiku predsjednika Republike Srpske Milorada Dodika, koji se zalaže za Srpsku u okviru Dejtonskog sporazuma, nasuprot politici bošnjačkog člana Predsjedništva BiH Bakira Izetbegovića, koji, kako ističu, zagovara tezu ” što manje Republike Srpske to više Bosne”. Protive se Dodikovom saslušanju pred Tužilaštvom BiH i pitaju – šta je sa ostalima.\n“Zbog čega Mladen Bosić koji je predsjedavajići PS BiH, koji je jasno i glasno rekao da bez političkog bloka koji on vodi ne bi uspio referendum, kako je to onda moguće da Milorad Dodik dobija poziv za saslušanje a Mladen Bosić ne dobija”, pita Vukotić. Kad već uzima sebi zasluge za uspjeh referenduma, on je u najmanju ruku saučesnik u njegovom sprovođenju, kažu “Veterani”.\nPredsjednik Zajedničke komisije za odbranu i bezbjednost parlamenta BiH Sifet Podžić rekao je ranije da pripadnici Oružanih snaga BiH koji su u nedjelju, 25. septembra, izašli na referendum u Republici Srpskoj direktno ruše Ustav BiH, ustavni poredak i Zakon o odbrani BiH.\nTagovi: krivicne prijavereferendumRS


Vanredno stanje zbog poplava u Namibiji | Novosadski informativni portal 021\nVanredno stanje zbog poplava u Namibiji\nNa severu Namibije je proglašeno vanredno stanje zbog poplave koja je ocenjena kao najveća nesreća u istoriji te pustinjske afričke zemlje.\nVoda je odnela desetine ljudi, a 10.000 je evakuisano. "Putevi su uništeni, a 247 škola i bolnica je poplavljeno", rekao je novinarima predsednik Namibije Hifikepunje Pohamba izrazivši zabrinutost da će propasti i usevi.\nPohamba je ocenio da bi ovo mogla biti najteža nesreća ikada u toj zemlji. Poplave u Namibiji izazvala je obilna kiša koja pada od januara na severu te zemlje zbog čega se podigao vodostaj reka Zambezi i Okavango.


Majka na Dorćolu ostavila bebu u autu, "Parking servis" je ODNEO i evo šta se na kraju dogodilo!\nI. Đ. 21. novembra 2017. 17:28\nJedan „pauk“ „Parking servisa“ sinoć je u Beogradu odneo auto Beograđanke koja je na kratko izašla iz njega dok je u kolima ostavila šestomesečno dete.\n„Bio je mrak, a iz vozila se nije čuo nikakav zvuk, šum, niti plač, koji bi ukazivao da se u njemu nalazi beba. Vozač dizalice je nakon utovara vozila, za koje je dobio nalog za prenošenje, krenuo ka placu „Parking servisa“ za smeštaj nepropisno parkiranih vozila u Dunavskoj ulici. U trenutku kada je dizalica „pauk“ ušla u Dunavsku ulicu, radnik „Parking servisa“ je obavešten od strane dispečera da se u podignutom vozilu nalazi beba. Ovaj podatak dispečer je dobio od zaposlenih u Korisničkom servisu, koji su primili poziv majke, koja je u parkiranom vozilu ostavila bebu. Sve se dešavalo u nekoliko minuta, jer je mesto sa koga je nepropisno parkiran automobil uklonjen u Ulici Visokog Stevana u neposrednoj blizini placa za smeštaj vozila „Parking servis“ u Dunavskoj ulici. U istom momentu, na tridesetak meatara od placa „Parking servisa“ u Dunavskoj ulici, dizalicu je sustigao otac vičući da se u vozilu nalazi beba“, saopštili su iz “Parking servisa”.


Zbrka.com - Vendi - Ekrem me zove i govori da me voli - Zanimljivosti i Jet Set\nKako „Alo!“ saznaje, Ekrem je uspeo da reši sve probleme koje je imao sa ženom Igbalom, međutim, sve vreme ga je vukla želja da obnovi romansu sa svojim „Vendijem“:\n- Ekrem je danima pokušavao da sazna broj od Vesne jer nije smeo da traži od menadžera i ljudi koji bi mogli da ga odaju kod sestre, žene ili nekoga ko bi mogao da ga ocinkari njima. Kada je preko poznanika uspeo da nađe kontakt, Jevrić je odmah okrenuo broj Vukelićeve i izvinio se za sve što je pričao o njoj i jadao se kako je to morao da uradi ne bi li mu žena oprostila - rekao je za „Alo!“ izvor blizak pevaču i dodao da se i Vukelićeva obradovala kada ga je čula.\n- Vendi mu je samo ponavljala kako je ispao jadan kada je dozvolio da mu drugi diktiraju šta će da priča i radi i prvih pet minuta razgovora ga je samo kritikovala. Naravno, Ekrem je nemo slušao i potvrdio da je za svaku reč u pravu i da se to više neće ponoviti, ali da mora da ga razume da ne sme ništa da priča zbog Igbale. Posle tog prvog razgovora, čuli su se sve češće, ali krišom, naravno, da mu žena i porodica ne bi saznali - zaključuje naš izvor.\nVesna Vukelić je potvrdila naša saznanja kada smo je pozvali za komentar.\n- Tačno je da me zove i izvinjava se zbog svega što je pričao po izlasku sa farme. Govorio je da su novinari za sve krivi, da me i dalje voli i da će me uvek voleti. Sve što je u emisiji govorio bilo je da bi smirio Igbalu i zataškao stvari. Bilo mi je drago što je kada se javio bio onaj stari Ekrem i pričao je sa mnom baš kao i u „Farmi“.\nPredložio mi je da se vidimo kada se vrati iz Amerike i da se dogovorimo da održimo koncert u „Areni“. Videću se s njim, naravno, ali sam mu naglasila da nije trebalo da dozvoli da drugi utiču na njega i govore mu šta treba da radi. Rekla sam mu i da nije trebalo da krije da se zaljubio u mene kada sam ušla na imanje, ali dobro, nema veze, opraštam mu sve - rekla je Vukelićeva u razgovoru za „Alo!“.\nSve je krenulo od lizanja stopala!\nKoliko je velika bila ljubav Ekrema Jevrića prema Vesni Vukelić govorile su stvari koje je pevač ispoljavao tokom njegovog boravka na imanju u Lisoviću, a vrhunac je bilo čuveno lizanje stopala. Jevrić je u nekoliko navrata na farmi pomenuo kako su mu stopala najveći fetiš, a Vesna je uživala i ponavljala:\n„Ajde, još ljubi, masiraj, ajde, sad opet ljubi“. Kada su napustili rijaliti, Ekrem se branio kako se toga ne seća i kako ga je pevačica napijala, dok ona nije želela da komentariše takve scene. E, sada kada su stupili u kontakt, mogu da ponove te scene, ali ovog puta bez prisustva kamera.


Kako prolaze buntovna i tvrdoglava deca u kasnijem dobu? - Zelena učionica\nKako prolaze buntovna i tvrdoglava deca u kasnijem dobu?\nNa osnovu istraživanja koje je sprovela društvena mreža za naučnike i istraživače”ResearchGate” , otkriveno je da buntovna i neposlušna deca imaju više šanse da u budućnosti postanu uspešni ljudi.\nOvo istraživanje, sprovedeno nad 3.000 dece starosne dobi između 8 i 12 godina, pratilo je njihov razvoj u razdoblju od 1968. godine pa sve do danas.\nAnaliziran je njihov koeficijent inteligencije, ocene u školi, odnos sa drugarima, vanškolske aktivnosti, interesovanja, porodični odnosi… uopšteno, njihovi stavovi i ponašanje. Rezultati studije bili su neočekivani.\nObično se od “problematične” dece ne očekuje neki veći uspeh u životu, a ispostavilo se zapravo da je ovo potpuno pogrešno mišljenje.\nStudija je pokazala da deca koja su obično prkosila autoritetu imaju tendenciju da postavljaju pitanja, istražuju stvari koje se događaju oko njih i razmišljaju “izvan granica”. Naučnici su utvrdili da se iz ove njihove buntovne crte u budućnosti izrodila izražena kreativnost, posebno kad je reč o novim idejama na poslu ili osmišljavanju i pokretanju sopstvenog biznisa.\nOsobe koje su u “pravile probleme” u detinjstvu – tvrdoglavi, neposlušni i klinci koji su bili buntovnici ili su prkosili autoretitima, u zrelom životnom dobu su zauzimali vosike pozicije na poslu, kao i da su zarađivali više novca od onih koji su imali bolje ocene i generalno bili disciplinovaniji u djetinjstvu.\nNaučnici su zaključili da je jedan od ključnih razloga za ovakav razvoj u kasnijem životnom dobu zaslužna sebičnost, koju ovakva deca ispoljavaju. Kako u detinjstvu nisu poštovali pravila koja su im školski autoriteti ili roditelji nametali, isti model su primenili i u kasnijem dobu. Ne obazirući se na pravila i naoružani dobrom veštinom pregovora, zahtevali su veće plate, bolje uslove rada i sl, što su i uspevali da izdejstvuju.


HomeVestiObeležavanje Dana primirja\nĐorđević je naveo da se iz pepela razaranja u Velikom ratu, suprotno očekivanjima, nije rodio feniks „Zlatnog doba“ sa početka 20. veka, već su tek nakon nezamislivih zločina i razaranja u Drugom svetskom ratu, evropske države odustale od revanšizma i počele intenzivno da rade na integrativnom procesu.\n„U Versajskoj Evropi i novonastaloj Jugoslaviji ljudi su pribegavali hedonizmu, a događaji iz ratnih dana olako su zaboravljani. Zato je najmanje što naša i buduće generacije mogu da učine jeste da neguju uspomenu na pretke i uvek opominju na značaj njihovog podviga“, poručio je Đorđević.\nVence i cveće su položili i predstavnici grada Beograda, predstavnici stranih ambasada, udruženja koja neguju tradicije slobodarskih ratova, a nakon odavanja počasti, usledio je umetnički program „Rađanje slobode“.\nIzaslanik predsednika Srbije Nikola Selaković položio je lovorov venac na Spomenik Neznanom junaku na Avali sposvetom: „Junacima Velikog rata, ponosni potomci – predsednik Republike Srbije Aleksandar Vučić“.\nU spomen-knjigu, izaslanik predsednika Srbije upisao je: „Već skoro jedan vek Srbija živi u slobodi i u Srbiji živi ideja slobode koju ste vi utemeljili. Vaša pobeda nije samo vojna, već je apsolutna. Ona je postala merilo našeg delovanja i putokaz ka vrhovnoj vrednosti, ideji slobode. Žrtvu koju ste podneli, srpstvo će pamtiti dok postoji“.\n„Danas smo u okviru obeležavanja Dana primirja u Prvom svetskom ratu odali počast francuskim vojnicima koji su poginuli za oslobađanje Srbije. Francuska je aktvino učestvovala u proboju Solunskog fronta“, rekao je Vesić.\nU Kraljevu je Dan primirija obeležen polaganjem venaca na Spomenik srpskim ratnicima palim za slobodu otadžbine od 1912. do 1918. godine.\nDan primirja u Prvom svetskom ratu obeležen je u Domu kulture u Gračanici izložbom fotografija pod nazivom „Album sećanja na naše pretke iz Prvog svetskog rata“.\nNa izložbi su prikazane fotografije, ratni dnevnici, vojnička pisma, dopisne karte, spomenice učesnika Prvog svetskog rata, koje čine jedinstveno svedočenje o ratnim podvizima i stradanjima srpskih vojnika, prenela je RTK2.


Zbrka.com - Farma - Zamalo tuča Saleta i Pileta - Zanimljivosti i Jet Set\nAleksandar Jovanović i Zoran Radojković Pile žestoko se posvađali na Pinkovom seoskom imanju. Malo je falilo da se i fizički obračunaju na „Farmi"!\nUrednik Pressa i nekada veoma popularni voditelj žestoko su se posvađali na Pinkovom seoskom imanju i, da ih Marina Perazić i Nigor nisu sprečili, sigurno bi se i fizički obračunali!\nSukob je počeo kada je Sale Pileta nazvao „Zumbule", što se voditelju nije dopalo, pa je počeo da ga provocira. Jovanović je pokušao da se izvini, ali bezuspešno. Nakon bujice teških reči i psovki, farmeri su krenuli jedan na drugoga.\n- Popij lek, smiri se - ponavljao je Pile.\nGazdarica Marina Perazić je zapomagala i plačljivo ih molila da se ne tuku. Kad su se strasti malo smirile, farmeri su održali sastanak, na kome je Sale rekao da ne želi nikome da se izvini, zato što je Pile dvaput pljunuo na njegovo izvinjenje.\nMeđutim, „glas razuma" bila je Bebi Dol.\n- Dobro, bre, da ja vama nešto kažem, živite u katastrofalnim uslovima, radite teške fizičke poslove 12 sati dnevno i normalno je da se nekada podžapate. Uznemireni ste, svako je dao sve od sebe da se posao što pre završi i uspeli ste. Prestanite više da se mirite jer ste se pomirili, i dosta! - podviknula je Bebi Dol.


KCUS-u isporučeni citostatici - Zdravlje\nHomeOstale kategorijeZanimljivoKCUS-u isporučeni citostatici\nKCUS-u isporučeni citostatici\n25 siječnja, 2015 Dervis Deljo Zanimljivo 0\nKlinickom centru Univerziteta u Sarajevu (KCUS) isporucena je znacajna kolicina citostatika, a u narednih nekoliko dana ocekuje se ostatak, što je rezultat saradnje i dogovora Klinickog centra sa Zavodom za zdravstveno osiguranje i reosiguranje Federacije BiH.\nDirektorica Zavoda zdravstvenog osiguranja i reosiguranja FBiH Novka Agic kazala je da je jedan dio citostatika nabavljen, te dodala da neki distributeri nisu ispunili svoja obecanja da ce dostaviti citostatike u ponedjeljak KCUS-u, zbog cega ce Zavod poduzeti maksimalne mjere da se ovaj problem riješi.\nRaskinuli smo ugovore za dva lijeka u cetiri oblika, a jednog lijeka uopce nema, odnosno niko nece da se prijavi da ga obezbjedi. Jednom broju dobavljaca smo do narednog ponedjeljka ostavili rok, te ako ne ispune ono što su obecali raskinucemo ugovor sa njima.\nDodala je da je Zavod imao pismena obavješetnja od dobavljaca da ce isporuciti citostatike, te da su narudžbenice poslali 5. januara.\nStrucni savjetnik za odnose s javnošcu Ministarstva zdravstva FBiH Zlatan Peršic kazao je da je Zavod zdravstvenog osiguranja i reosiguranja FBiH jedina nadležna institucija za nabavku i distribuciju citostatika.\nBiH povlači tri lijeka iz prodaje\nRegionalni kurs iz oblasti hibridnih sistema snimanja\nU Hotelu „Europa” počeo je Regionalni kurs iz oblasti hibridnih sistema snimanja (RER/6/026 Strengthening Single Photon Emission Computed Tomography SPECT/CT and Positron Emission Tomography PET/CT Hybrid Imaging Application for Chronic Disease Diagnosis) sa učešćem 28 […]\nU sarajevskoj Vijecnici svecano je obliježena 120. godišnjica osnivanja Klinickog centra Univerziteta u Sarajevu (KCUS). “Imamo jako dobru ekipu doktora koja se isprofilirala i grabimo krupnim koracima naprijed”, kazao je generalni direktor Klinickog centra Rusmir […]


TotalCar.rs » Dženeral motors prodao svoj udeo u PSA\nDženeral motors prodao svoj udeo u PSA\nGeneral Motors, novo, PSA\n0 komentara 4002 pregleda\nDženeral motors je saopštio da je prodao svoj vlasnički udeo od 7 odsto koji su imali u Pežo-Sitroen grupaciji. Ukupno 24.839.429 akcija je različitim investicionim fondovima prodato za 250 miliona evra, što je 70 milion evra manji iznos od onog koji je GM za njih platio marta 2012. godine.\nNa ovakvu odluku američke firme je u velikom delu uticao nedavno objavljen podatak da će kineski Dongfeng Motors uskoro postati vlasnik 20 odsto francuske kompanije, a kako je GM u partnerstvu sa drugim kineskim proizvođačem, SAIC Motorom, nije želeo da stupa u direktnu vezu sa rivalskom kompanijom.\nNakon objavljivanja vesti o transakciji, akcije PSA Pežo-Sitroen Grupe su pale za 12 odsto, uz brojne komentare kako potez nikako ne ide u korist francuskog proizvođača.\nVrednost akcija Pežoa je tako pala na najniži nivo od 30. jula ove godine, a tokom prošle nedelje zabeležen je ukupan pad od 22 odsto. Vrednost francuske kompanije sada se procenjuje na 3,31 milijardu evra.\nKako je ranije prenela agencija Rojters, PSA Pežo-Sitroen grupa je već odobrila plan saradnje sa Dongfengom i državom Francuskom, a svaka od strana će na 20 odsto vlasništva potrošiti 1,5 milijardi evra.\nVW napravio automobil koji troši manje od litre goriva


Mobilni telefoni, 06.07.2012, 11:01 AM\nPojava zlonamernih aplikacija na Google Play nije novost, ali kada se zlonamerna aplikacija istovremeno pojavi i u Apple-ovoj online prodavnici aplikacija, to je već vest.\nKaspersky Lab je otkrio jednu takvu aplikaciju, nazvanu “Find and Call” za koju se najpre verovalo da je SMS crv ali se ispostavilo da je reč o Trojancu koji podatke iz telefonskog imenika šalje na udaljeni server.\nAko korisnik telefona pokrene aplikaciju od njega će biti zatraženo da se registruje koristeći za to svoju email adresu i broj telefona (validnost nijednog od traženih podataka se ne proverava). Potom se podaci iz telefonskog imenika krišom šalju udaljenom serveru, bez ikakvog obaveštenja korisnika o tome.\nAplikacija je odgovorna za slanje SMS spam poruka sa URL adresom stranice na kojoj se nalazi besplatna aplikacija koja se može odatle preuzeti. Takve spam SMS poruke se šalju sa udaljenog servera svim kontaktima u korisnikovom adresaru.\nSMS spam poruke koje se šalju kontaktima iz adresara u polju “from” sadrže broj telefona na kome je instalirana aplikacija “Find and Call”. Drugim rečima, ljudi će dobijate spam SMS poruke od osobe kojoj veruju.\nAplikacija je osposobljena i za slanje GPS koordinata istom serveru kome šalje i ostale podatke, ali ta funkcionalnost aplikacije gotovo da nije sporna niti je novost s obzirom da je imaju mnoge kako zlonamerne tako i legitimne aplikacije.\nNema sumnje da je reč o zlonamernoj aplikaciji s obzirom da podatke iz telefonskog imenika šalje udaljenom serveru i iste podatke koristi za slanje spam SMS poruka, smatraju stručnjaci Kaspersky Lab-a.\nKaspersky Lab je detektovao obe aplikacije, za iPhone i Android, kao Trojance (Trojan.AndroidOS.Fidall.a i Trojan.IphoneOS. Fidall.a).\nZanimljivo je da veb sajt aplikacije nakon prijave na nalog omogućava dodavanje drugih naloga i to naloga društvenih mreža, email naloga (izgleda da aplikacija koristi i te podatke) pa čak i dodavanje PayPal naloga.\nUkoliko svom PayPal nalogu pokušate da dodate nešto novca primetićete da se taj novac prebacuje na račun kompanije LABWEALTH.COM PTE. LTD čije je sedište u Singapuru. Slogan kompanije “Da zajedno stvorimo svet bogatstva i prosperiteta”, s obzirom na okolnosti, ima prizvuk ironije.\nDopunjavajući prvobitno objavljeni tekst o "Find and Call" aplikaciji, Denis Maslenikov iz Kaspersky Lab-a je objavio odgovor autora aplikacije na tekst objavljen na ruskom blogu AppleInsider.ru. U odgovoru na tvrdnje da je reč o zlonamernoj aplikaciji koja šalje SMS spam poruke se kaže da je sistem u fazi testiranja i da je greškom došlo do slanja SMS pozivnica kao i da se radi na ispravljanju baga.\nKaspersky Lab obavestio je o ovome i Google i Apple, posle čega su obe aplikacije uklonjene i iz Apple Store i sa Google Play.


Deportacija Novaka Đokovića iz Australije izazvala je veliku buru, a jedno od glavnih pitanja je bila reakcija Novakovih sponzora zbog svega što se izdešavalo.\n– Australijske vlasti su poništile vizu Novaka Đokovića. Kao rezultat toga, neće moći da učestvuje na Australijan openu. Što je prije moguće, stupićemo u kontakt sa Novakom da razmotrimo događaje koji su pratili njegovo prisustvo u Australiji – saopštila je kompanija “Lacoste”.\nIpak, pojedine sponzore ne zanimaju događaji iz Melburna i nastavljaju saradnju sa srpskim teniserom.\nProizvođač luksuznih satova “Hublot” ne dovodi u putanje partnerstvo.\n– Novak Đoković je nezavisna osoba. Ne možemo komentarisati njegove lične odluke. Hublot će nastaviti partnerstvo sa svjetskim brojem jedan – stoji u odgovru švajcarske kompanije na upit “Forbsa” koji je pokušao da ispita stav sponzora.\nKada je u pitanju Raiffeisenbank stvari su nepromijenjene.\n– Odluka Rajfajzen banke o saradnji donijeta je mnogo prije aktuelnog izvještavanja o Novaku Đokoviću i njegovom statusu vakcinacije protiv kovid-19, ili njegovog učešća na Australijan openu.


Vučić: Sit sam pridika! | Vestinet.rs\nPočetna POGLEDI\tVučić: Sit sam pridika!\nPredsednik Srbije Aleksandar Vučić izjavio je da je „sit pridika“ evropskih lidera o bliskim vezama sa Rusijom i Kinom, kao i da Beograd ostaje posvećen članstvu u EU uprkos odlaganjima pristupanja koja su, kako je rekao, „bez presedana“.\n„Da vam iskreno kažem, dosta mi je pridika i toga da mi svi govore o saradnji sa Kinom, Rusijom, a onda vidim da se svi drugi sastaju sa Si Đinpingom i Putinom, i to češće nego ja. Radite svoj posao, vi ste suverene države, Srbija je suverena država. Radimo sve što je najbolje za naš narod i za našu zemlju“, rekao je Vučić u intervjuu za briselski portal „Juronjuz“.\nUpitan šta bi izabrao kada bi morao da bira između EU i Rusije, Vučić je rekao da zapadni mediji imaju problem da shvate da su odnosi Beograda sa Moskvom za dobrobit srpskog naroda i Srbije.\n„Uvek kažem Putinu, i to ne krijem, kao mnogi drugi političari iz EU, jer kada vide Putina oni zaboravljaju odakle su — ja mu kažem da smo na evropskom putu i da je to naš strateški cilj. Međutim, to ne znači da ćemo, čak i ako postanemo članica EU, preseći veze i prekinuti odnose sa Rusijom, Kinom i drugima“, rekao je Vučić.\nVučić je dodao i da neće donositi pogrešne odluke kako bi udovoljio EU ili Moskvi i dodao da ne zna da li će Srbija biti deo EU za tri, pet ili sedam godina, ali da će očuvati svoje odnose za dobrobit naroda i da je to naša politika.\nGovoreći o članstvu u EU, Vučić je rekao da Srbija ostaje na putu pridruživanja, iako je razočarana projektom.\n„Srbija nema puno entuzijazma, međutim, i dalje smo posvećeni putu ka EU, jer ne vidimo pravu alternativu. Mi smo na tom putu već 20 godina. Mislim da, osim Turske, nijedna zemlja nije toliko dugo čekala“, rekao je Vučić.\nVučić je odbacio tvrdnju da je spor proces u normalizaciji odnosa sa Prištinom bio isključivi razlog zbog kojeg je Srbija iza „krivulje pristupanja“, i dodao da su za to krivi i nedostatak podsticaja EU i zapadnih saveznika.\n„To je uglavnom zbog odnosa Beograda i Prištine. Međutim, u isto vreme, čak i danas ja o tome ne razgovaram samo sa evropskim zvaničnicima, već i sa američkim državnim sekretarom Majk Pompeom. I pitao sam ga, ako postignemo sporazum sa Prištinom, ako pronađemo kompromisno rešenje, da li će to biti dovoljno da se pridružimo EU. I niko iz EU, ili čak iz SAD, jer blisko sarađuju, nije mogao da potvrdi da ćemo postati deo EU“, rekao je Vučić.\nVučić je rekao da ga „ne veseli“ stanje odnosa sa EU, ali da je ipak duboko zahvalan Briselu na pomoći koju je Unija pružila za vrema velikih poplava 2014. godine.\nOn je dodao da je srpska ekonomija najjača na zapadnom Balkanu sa 4,5 odsto rasta BDP u 2019. godini i 4,1 odsto ove godine, što, kaže, pokazuje da se krećemo u pravom smeru.\nAleksandar VučićEUKinapredsednik SrbijeRusijaSRBIJA


Moskva: Amerika „spaljuje mostove“ umesto da vodi dijalog sa Iranom - Sputnjik Srbija\n15:19 05 April 2020\n16:04 25.06.2019 (osveženo 17:15 25.06.2019) Preuzmite kraći link\n„Nakon senzacionalnog incidenta sa bespilotnom letelicom, Sjedinjene Američke Države su najavile uvođenje ličnih sankcija protiv vrhovnog vođe Irana, ajatolaha Alija Hameneja i protiv velikog broja visokih iranskih oficira. Stiče se utisak da Vašington ’spaljuje mostove‘ uprkos svojim uveravanjima da je posvećen dijalogu sa Iranom... Predstavljajući se kao vladar sudbine sveta i vodeći sve agresivniju politiku, Vašington žuri da ’kazni‘ one koji ne nameravaju da se potčinjavaju američkoj diktaturi“, navodi Ministarstvo.\nU komentaru se navodi i da Sjedinjene Američke Države traže da Iran učini ustupke, među kojima je i odustajanje od njegovih legitimnih interesa u međunarodnim poslovima.\n„Moskva sa zabrinutošću posmatra kako Sjedinjene Američke Države već više od godinu dana izazivaju napetost u vezi sa Iranom. Neosnovanim optuživanjem Irana i povlačenjem iz Zajedničkog sveobuhvatnog akcionog plana, kroz koji je trebalo da se osigura mirna priroda iranskog nuklearnog programa, Vašington dosledno povećava sankcioni pritisak i provokativne aktivnosti, uključujući i vojne“, ističe se u komentaru Ministarstva.\nKako navodi rusko Ministarstvo spoljnih poslova „Teheran, čije su nuklearne aktivnosti isključivo u mirnodopske svrhe i pod potpunom kontrolom ’IAEA‘, je izložen potpuno neopravdanim zahtevima da čini ustupke, među kojima je i faktičko odustajanje od potpuno legitimnih interesa u međunarodnim poslovima“.\nU ponedeljak je američki predsednik Donald Tramp potpisao ukaz o sankcijama protiv Irana, koje će biti usmerene protiv iranskog vrhovnog vođe Alija Hameneja. Prema tekstu ukaza, Sjedinjene Američke Države blokiraju sva sredstva koja pripadaju onima koji su pod sankcijama i prete sankcijama finansijskim organizacijama ukoliko sarađuju sa njima.\nKao odgovor na nedavne mere protiv svoje zemlje, Teheran je izjavio da Vašington time zatvara put za diplomatiju, a sve tvrdnje američke administracije o spremnosti za pregovore sa Iranom su lažne.\ndijalog, sankcije, Moskva, Iran\n05/04 15:16 Ruski vojni stručnjaci krenuli u borbu protiv korona virusa u Srbiji


Tramp o vezama s Rusijom: Sve počinje da izbija na videlo - Sputnjik Srbija\n22:00 10.02.2018 Preuzmite kraći link\n„Prema informacijama ’Njujork tajmsa‘, izvesni Rus je prodao lažne ’tajne o Trampu‘ SAD. On je tražio 10 miliona dolara, ali je smanjio cenu na milion dolara, s isplatom na rate. Nadam se da ljudi vide i shvataju šta se ovde događa. Sve počinje da izbija na videlo“, napisao je Tramp na Tviteru.\nList „Njujork tajms“ ranije je javio da su američki obaveštajci nameravali da plate milion dolara Rusu koji je obećao da će im dostaviti kompromitujući materijal o Donaldu Trampu, odnosno o vezama njegovih saradnika s Rusijom.\nruske veze, kompromitujući materijal, američke obaveštajne službe, Tviter, Njujork tajms, Donald Tramp


Nova Gucci kolekcija "Cosmogonie" je univerzum kosmogonijske fikcije, one koju Alesandro Mikele zna da kreira sa apsolutnim savršenstvom.\nOd izrade do izgleda, koji, kako umetnički direktor kaže, predstavlja „slavlje boja, silueta i referenci koje još jednom naglašavaju da nema pravila o tome kako ćemo se oblačiti“, inspiracije koja stoji iza kolekcije (rođenje univerzuma, sazvežđa, galaksija i teorija nemačkog filozofa Valtera Benjamina) do lokacije revije, sablasnog i mističnog Kastel del Monte u regionu Pulje u Italiji, sve ovo čini neodoljivo modno iskustvo.\nNeprevaziđena atmosfera stvorena kombinacijom osmougaonog Zamka i noćnog (zvezdanog) neba, već je bila dovoljna da oduševi goste i gledaoce live striminga. Kao i ostali protagonisti modernog misticizma, iz poluosvetljene kapije zamka pojavile su se i manekenke u stajlinzima sa elementima nošnje i simbolima mnogih decenija, u osnovi vekova.\nOd kragni, gladijatorskih sandala, metalnih krugova (venaca ili kruna), dugih ogrtača, teškog somota, kaputa nalik donjem vešu sa izvezenim štrasom (nalik legendarnoj haljini Merilin Monro u kojoj je pevala srećan rođendan Kenediju), preko beskrajnih nizova bisera (francuske finoće), pa sve do motiva koji se odnose na umetnost optičke iluzije, kolekcija kombinuje sve ove nedosledne stilove i različite elemente kroz nemilosrdno putovanje napred-nazad kroz vreme. Uvek, naravno, sa pečatom bujne glamuroznosti i drame koju voli da dodaje svojim dizajnima kreativni direktor modne kuće Gucci, Aleksandro Mikele.\nUostalom, kako je on rekao "Uvek volim da odeća zablista kada može". A sa Gucci Cosmogonie uspeva da u kosmogensku priču „uveže“ sve one karakteristike koje izražavaju njegovu filozofiju – i izgradi svoj mit za budućnost.


S. Arabija proteruje kanadskog ambasadora zbog kritika\nTanjug 6. avgusta 2018. 08:19\nDUBAI – Saudijska Arabija naredila je danas kanadskom ambasadoru u Dubaiju Denisu Horaku da u roku od 24 sata napusti tu zemlju, nakon što je Kanada kritikovala nedavno hapšenje aktivista za prava žena.\nSaudijsko ministarstzvo spoljnih poslova saopštilo je i da će zamrznuti sve nove poslove između Kraljevstva i Kanade, prenosi AP.\nKanada uvozi oko 10 odsto sirove nafte iz Saudijske Arabije.\n„Svaki dalji korak sa kanadske strane u tom smeru smatraće se priznavanjem našeg prava na mešanje u unutrašnje stvari Kanade. Kanada i sve druge nacije moraju da znaju da ne mogu biti više zabrinute za naše građane od nas“, navodi se u saopštenju Ministarstva.\nNajavljeno je i da će povući ambasadora Saudijske Arabije iz Kanade.\nPortparolka kanadskog Ministarstva spoljnih poslova izjavila je da je Kanada ozbiljno zabrinuta zbog poteza Saudijske Arabije i dodala da će ta zemlja uvek braniti ljudska, a posebno ženska prava.\n„Naša Vlada nikad neće oklevati da promoviše ove vrednosti i verovanje da je dijalog ključan za međunarodnu diplomatiju“, rekla je ona.\nSpor je nastao kada su kanadske diplomate putem društvenih mreža pozivale Saudijsku Arabiju da oslobodi aktiviste za ženska prava, među kojima je i Samar Badavi, čiji je brat pre nekoliko godina osuđen na 10 godina zatvora i 1.000 udaraca bičem jer je kritikovao muslimanskog sveštenika, a čija žena sada živi u Kanadi.


Ministar Nedimović i pokrajinski sekretar Božić u Stajićevu: primer kako treba organizovati proizvodnju na nekoj farmi pilića | Zrenjanin\n19. novembar 2021. 14:18:21\n- Ovaj objekat, namenjen za uzgoj pilića, jedna je vrsta inovativnih tehnologija, gde se sa mnogo manje finansijskih davanja postiže isti efekat, a čak u pogledu rasipanja energije i ostvaruje ozbiljna ušteda - rekao je i dodao da su za novi budžetski ciklus planirana značajno veća sredstva nego do sada.\n- U budžetu za sledeću godinu odvojeno je 17 odsto više novca nego što je to bilo u prethodnoj godini, tako da ćemo imati bar 10 milijardi više novca usmerenog ka poljoprivredi, a to će biti namenjeno izgradnji ovakvih objekata, za nabavku opreme, mehanizacije i svega što je neophodno da bi se ovaj sektor unapredio. S druge strane, moramo otvarati i nova tržišta, tokom decembra meseca očekujemo pozitivni ishod oko izvoza našeg pilećeg mesa na prostore Evropske unije, očekujemo samo njihov formalan akt i ova industrija može da se bavi razvojem nesmetano - istakao je Branislav Nedimović.\n- Ono što mogu da istaknem jeste da će biti raspisano 28 konkursa, jedan deo odnosiće se na lokalne samouprave, a većina za poljoprivrednike. Pomoći ćemo, dakle, i onaj deo poljoprivrede kojim se bavi i naš domaćin u Stajićevu - naveo je Božić i dodao da su za Grad Zrenjanin ove godine opredeljena sredstva u iznosu od 40 miliona dinara za uređenje kanalske mreže na svojoj teritoriji.\n- Ovo je samo jedan dokaz i primer iz prakse, jer smo 2016. godine ovde imali jedan objekat, kapaciteta 5.500 pilića, a sada je tu šest objekata i 42.000 pilića, dakle višestruko povećanje proizvodnje. Ono što trenutno Grad Zrenjanin preduzima, kada je u pitanju poljoprivreda, jesu radovi na uređenju kanalske mreže u našim atarima, što je veoma bitno za navodnjavanje i odvodnjavanje oranica naših poljoprivrednika i ti poslovi bi trebalo da budu završeni do kraja novembra. U ponedeljak će biti raspisani novi konkursi za besplatno uzorkovanje zemljišta, za podsticaje u pčelarstvu, a ono što je novina jeste javni poziv za podsticanje organske proizvodnje na teritoriji Grada Zrenjanina - kazao je gradonačelnik Salapura.\n- Kapacitet farme je trenutno 42.000 pilića, nakon što smo krenuli sa 5.000 komada. U planu nam je da podignemo još jedan objekat, da dođemo do broja od 50.000, što je plan za sledeću godinu. Zahvaljujući podsticajima Pokrajine i Republike, 2017. godine sam ostvario subvenciju od 75 odsto za kupovinu traktora, kao i 60 odsto subvencije za kupovinu opreme za objekat za uzgoj pet hiljada komada pilića, na konkursu namenjenom poljoprivrednicima mlađim od 40 godina - naveo je Orašanin.